mars | 2016 | ur blog eo …\nur banne bier c’hwek\nPublié le 30/03/2016 par Yann-Ber\nur banne bier dindan un oabl sklaer\nur c’hoari kilhoù\nc’hoari hep mui\nan teodoù a flap en-dro\ntud yaouank, na yaouank\nne lavarer gaou ebet\nne c’hoarvez ket en tremened\ndec’h e oa\ngant tud o dazont dirazo\narbennoù d’ ar bout.\nPublié dans eztaol, yezh\t| Marqué avec brezhoneg, handerc'hañ\t| Laisser un commentaire\nPublié le 29/03/2016 par Yann-Ber\nN’ anavezan ket da anv\nn’anavezan ket da zremm\nchom a rez er gêr-se\nsammad holl garterioù diskaret ar gêr-mañ\nlivioù dirapar ha splann\ntalbennoù digempenn gant ar gozhni\ndilhad a-ispilh ouzh ar pondalezioù\nar re gozh war an treuzoù\nbugale a c’hoari war lufr ar pavezioù\nmousc’hoarzh ar yaouankiz\nkanaouenn ur yezh\nn’ out ket laeret da istor c’hoazh\nn’ out ket arval an diezhomm\nte zo c’hoazh eus ur bobl\nden e-touez an denion\nni ez hoc’h c’hwi\nhogen ni divez, dieub\nda gêr a splann e ‘m c’halon\ngouli dic’hallus e argas\nun dazont digor\nPet eur eo ?\nPublié le 21/03/2016 par Yann-Ber\nA-us d’ ar c’hrogad. D’ ar re all d’ emzibab ! Pep hinienn zo kablus war e stad. Pep stroll tud zo atebeg nemetañ e walleurioù.\nNemet ar Vrezhoned.\nKiriegezh o sioù a zeu a ziavaez, eus an estren, an hevelep hini a c’houlennont outañ aluzen hag aluzen. Tuadur pilpous ha gaonac’h da chom e goudor ar yoc’h disneuz. Diatebegezh a droc’h diouzh ar c’hrouiñ bed, a sank e distervez ar goar.\nKen flour eo bevañ klet avat ma ne vern war be zismantr e kresk an eurvad.\nDa zegemer bemdez skodenn an dismegañs ouzh ar bed, an dinac’h, e tanzeer un handerc’henn livet flamm, ur vojennouriezh.\nRet bezañ prim avat, an aluzen a ya d’an hini a astenn e zorn ar c’hentañ. Fae war an deveizañ, fae war ar c’henved, hinienn enep hinienn e reer e vad eus ar geusteurenn. Kenved, niñvañ zo skoilhoù.\nAn den brezhon e zivaskell erminiget a gan e hiraez d’ an neñvoù staliet mat war e goumoulenn bersonel. Pell, pell ac’hann, a bell e wel war an tamm boul douar buhezioù diframmet a vil vern. Disoursi ne glask nemet derc’hel naet e di er c’houmoul. War e dreuzoù emañ an dismantr, hag eñ e repu e handerc’henn.\nPa varvo an ael diwezhañ, krouer, arzour, diwaller e handerc’henn, glan e zivaskell kartoñs, pa savo d’ar baradoz a-ispilh ouzh ur sifelenn sachet gant Doue oar piv, e vo diwezhat merzhout hon boa da berzhiañ er bed, bed arvarus, dislavarus, touellus, hogen bed kaer, na gaer.\nDiskenn din ur bannig ouzhpenn tavarnour, ha diskouez din penn an hent !\nPublié le 13/03/2016 par Yann-Ber\nBarzh, ma Doue benniget, piv an istrogell a glaskfe sevel ur rekipe, savelañ dezverkoù, reiñ e vennoz, barzhoniekaat ar varzhoniezh…\nMorse barzh, morse bezañ war un astell e-kichen tud mantrus o deus berniet gerioù bac’het da viken e sodelloù o c’hoant barzhiñ.\nMorse n’ int bet ken barzh hag en o c’homzoù chomet diembann, en o lavar a eskore e korn un daol o saouriñ ar meuz boutinañ e rezid ur pred steuzidik, divouc’het ganto o barzhelezh reut, brokus.\nNemet bezañ den, den a skriv d’ ar muiañ, hep gouzout na perak, na mar bez lennerion.\nStaotañ dindan skleur al loar.\nBuhezañ mudelezh ar bobl.\nPublié dans eztaol\t| Marqué avec arzoù, stuzegezh\t| Laisser un commentaire\nPublié le 05/03/2016 par Yann-Ber\nWar a hañval eo feuket an dud pa vez diverket al livadurioù graet war vogerioù ar c’hêrioù bras gant «arzourion a vicher», da lavarout eo arzourion gopret ha marilhet arzourion, labourerion an arz.\nSellit ouzh Le monde.fr 01 03 2016, adwelet 03 03 2016 Du street-art aux musées, ces œuvres détruites par erreur.\nMat, ar pennad zo bevennet d’an oberennoù distrujet dre c’haou, dre gammgemeradenn.\nPadal, er pennad, ne reer ket anv eus an holl livadurioù graet er straedoù gant tud n’int ket marilhet arzourion a zo diverket ent reizhiadek. Koulskoude eus livadurioù an arzourion emdarzhek e c’hell kenkoulz eskoriñ ar burzhud skritellet arz, keit ma ne gaver alies en oberennoù marilhet arz nemet labour un den, un dornwezhour barrek hag akuit war e vicher.\nEn degouezh, pa ‘z eo bet diverket pe lakaet d’ al lastez al labourioù gwerzhet gant tud a-vicher, a zo marc’hadourezhioù evel ur folenn baper pe un tamm chokolad, e oa peogwir e heulie al labourerion o deus kempennet al lec’hioù ar sturioù a oa bet roet dezho : derc’hel kempenn al lec’h edont atebek warnañ. Aes eo o lakaat da dremen da dud distuz, padal n’int nemet tud titouret fall war nevid an traezoù arzek peogwir int bac’het en ur metou ma ne c’haller ket beveziñ marc’hadourezhioù eus ar seurt frammet mat o rouezded hag o friz gant an nevid.\nDiwar seurt degouezhioù e savan ar goulenn : eus pelec’h e seller ouzh an oberennoù. Hag eo diouzh an nevid, eleze an armerzh, hag eo diouzh savpoent an atebeion tiriadel, eleze ar politikerezh er ster merañ un tiriad, hag eo diouzh savpoent an den ? Diouzh savpoent an den e vo forzh penaos dezrannet diouzh tri foent d’ an nebeutañ, ar beveziñ, ar sevel oberennoù, hag an nid.\nAon ‘m eus ha gant an oberennoù-se n’ eus nid ebet. Ul labour graet gant ul livour evit gounit e vara int, hag un oberenn arveret da ginklañ bed ar stroll tud m’int bet savet, urzhiet ha staliet.\nAr gudenn zo ez eo lakaet er-maez eus ar bed-se en un doare reizhiadek an dud a labour bemdez da zerc’hel a-ratre ar bed-se estren dezho, berzet outo.\nDeur arz ar straed zo bezañ berrbad, tarzhañ evel ur burzhud ha steuziañ. Arz eo, n’eo ket un dra, ur varc’hadourezh, un oberenn nemetken.\nNe heulian ket an dezevourion a laka an arz a-us da beurrest al labour denel.\nEmañ e live ar burzhudoù steuzidik na vefe ket hepto eus dibarelezh an den e-keñver al loened all ha koulskoude ne c’hell ket eskoriñ eus ar goullo. Diouzh un tu all eo disuj a-walc’h an nid evit kavout e lec’h e forzh pe furm a obererezh denel.\nAn dud bodet e forzh pe stroll, labour, karter, kenel, a zegemero dedaolad ar burzhud, a ersavo outañ, a roy gwerc’h dezhañ.\nEn doare-se e vo gouezet hag ez eus bet arz ha ma vo arz c’hoazh.\nPrenet gant mondianed ha morailhet en ur c’houfr pe en amen un nebeut brientinion e c’hwito war e roll pennañ a zo bezañ un dargouezh a ro buhez d’an denelezh.\nPadal an oberenn a endalc’h an arz n’eo ket an arz, ma intenter an arz evel ar burzhud, ar prof, an nid. Un dresadenn war ur voger pe gozh boutailhoù champagne en ur mirdi n’int nemet livioù ha lastez, n’eo ket oberennoù hogen traezoù.\nEvit ma vefe ouzhpenn traezoù, ouzhpenn oberennoù, ez eus ezhomm e vefent kenedus evit ar re o zegemer ha n’eo ket hepken diouzh dezeviñ ur stroll marc’hadourion arvalion berzhek.\nGwelet ‘m eus en ur gêr vras, ur gêrbenn eus Europa, livadurioù o vont war zistruj gant ar mogerioù ma oant bet livet warno. Buhez a oa en dismantr-se, doujañs ar boblañs ouzh un dra a eskore dioutañ ur genstuzegezh, un dakenn denelezh. Er gêr-se moarvat e oa eus ur stuzegezh bobl. Al livourion a live pezh a oa goullo hag o niñvañ a oa bet degemeret gant an dud a anneze ar c’harter. Buhez karter ez eus emichañs er vro-se. Ne oa ket bet diverket ar stuzegezh bobl gant ar varc’hadourion, ne oa ket aet an dud da yoc’h.\nN’eo ket lavarout e tarzho denelezh eus seurt saviad. Mad a ra koulskoude.\nSeurt flapach zo amjestr. Hep goulennoù a-berzh lennerion e chomo amjestr ha mat pell zo.\nPublié dans eztaol, kevredigezh\t| Marqué avec arzoù\t| Laisser un commentaire


Brezel Tregont Vloaz - Wikipedia\n(Adkaset eus Brezel an Tregont Vloaz)\nBrezel Tregont Vloaz a reer eus un heuliad brezelioù hag a c’hoarvezas en Europa etre 1618 ha 1648.\nDug Enghien en emgann Rocroi (1643)\nImpalaeriezh Santel German\nDisoc'h Feur-emglev Westfalen\n(24 a viz Here 1648)\nEmgannoù lodenn gentañ ar brezel a c’hoarvezas e kreiz Europa, e douaroù an Impalaeriezh Santel German, hag enno e kemeras perzh al lod brasañ eus stadoù Europa, war-bouez Rusia ha Bro-Saoz. E-pad eil lodenn ar brezel e voe ivez emgannoù e Bro-C'hall, en Izelvroioù, e norzh Italia hag e Katalonia. E-pad an tregont vloaz ma padas ar brezel e kemmas ivez neuz ar brezel: eus ar brezel relijiel ma oa er penn-kentañ e troas er fin d'ur brezel etre Bro-C’hall hag Aostria.\n1.1 Katoliked a-enep da brotestanted\n2 Pevar frantad ar brezel\n3 Feurioù-emglev Westfalia\n4 Listenn ar re a gemeras perzh\nOrin ar brezelAozañ\nMa’z eo liesseurt abegoù ar brezel eo dav menegiñ an enebiezh a savas etre katoliked ha protestanted (doare Luther pe giz Calvin) a-fet politikerezh ha relijion. Ouzhpenn e voe abegoù a denne d’ar vestroniezh, d’an dieubidigezh, kevezerezh a-fet kenwerzh, gwarizi diabarzh familhoù ha skloufoni hiniennel. Ma voe difrenestriñ Praha abeg kentañ ar brezel, eo ret anzav ez eo un darvoud dister pa seller ouzh pegeit e padas ar brezel ha pegen spontus e voe. Abegoù all, kalz donoc’h, a voe.\nKatoliked a-enep da brotestantedAozañ\nGoude prezegerezh Martin Luther e voe gounezet tachenn buan a-walc’h gant difennerien an Disivoud protestant. Kalz priñselezhioù alaman a gemmas kredenn hag a zegemeras ar brotestantiezh, ar pezh a lakaas an Impalaeriezh Santel German da vezañ rannet. An Enep-Disivoud a voe aozet gant ar familh Habsburg, gant ar pal diazezañ ar gatolikiezh en-dro.\nPeoc’h Augsburg a voe sinet e (1555). Dre an emglev-se e voe kadarnaet ar pezh a oa bet embannet gant dael Spir: an emgannoù etre katoliked ha protestanted luterian a baouezas er Stadoù alaman.\nEn destenn ez eus anv eus meur a dra evel:\nfrankiz ar briñsed alaman (war-dro 360 anezho) da zibab ar gredenn (katolik pe protestant) a veze war o douaroù, ha diouzh o c’hredenn dezho (« Cuius regio, eius religio »);\nal luterianed a oa o chom e priñselezhioù renet gant eskibien a c’halle derc’hel d’o c’hredenn;\nal luterianed a c’halle mirout an douaroù bet gounezet diwar-goust ar gatoliked abaoe Peoc’h Passau e 1552;\npennoù-bras an iliz katolik (eskibien hag arc’heskibien) o doa kemmet kredenn evit dont da vezañ protestanted a ranke dilezel o douaroù (arc’heskopti hag eskopti).\nMont a reas war washaat an darempredoù etre stadoù Europa e penn-kentañ ar XVIIvet kantved. Dedennet e voe roue Spagn gant aferioù diabarzh Alamagn dre ma oa Fulup III Spagn a orin eus familh Habsburg, ha dre ma oa perc’henn war douaroù tost ouzh harzoù kornôg Stadoù alaman zo. Ken liammet e oa daou skourr ar familh Habsburg ken e oa boutin o folitikerezh diavaez. Roue Spagn an hini eo a rene war pep tra e gwirionez. Pennoù Bro-C’hall a voe dedennet ivez gant aferioù Alamagn, rak gwelout a raent e oant kelc’hiet gant douaroù dindan beli ar familh Habsburg. Gwall iskis e voe politikerezh Bro-C’hall d’ar mare-se: a-du e savas Richelieu gant ar briñsed protestant a-benn talañ ouzh familh Aostria (hag a oa e penn ar stourm katolik a-enep d’an Durked) padal e kendalc’he da flastrañ ar brotestanted e Bro-C’hall. Sveden ha Danmark a voe dedennet ivez gant norzh Alamagn, met dreist-holl abalamour d’o interestoù armerzh, memes ma oa ivez prederiadennoù a-fet politikerezh.\nEvit a sell ouzh ar relijion ez eas an traoù war washaat e-pad eil lodenn ar XVIvet kantved. Ne voe ket doujet da beoc’h Augsburg, rak eskibien zo, daoust m’o doa kemmet kredenn, a nac’has en em zizober diouzh o douaroù. Ouzhpenn da se e tiorroas ar galviniezh en Alamagn, da lavaret eo e voe ur gredenn ouzhpenn. Padal e felle da gatoliked reter Europa (Aostria, Polonia) ma vije dalc’het ar gatolikiezh da relijion bennañ.\nPevar frantad ar brezelAozañ\nEuropa e 1648\nBoas e vezer, pa studier ar Brezel Tregont Vloaz, da rannañ anezhañ e pevar frantad : pep prantad a glot gant kresk niver an emgannerien. Bewech ec'h echuas an tri frantad kentañ gant trec'h ar gostezenn gatolik hag an impalaer, ar pezh a lakaas emgannerien all da zont da sikour ar gostezenn brotestant.\nSed aze ar pevar frantad :\nar prantad bohemian ha palatinat, etre 1618 ha 1625\nar prantad danat, etre 1625 ha 1629\nar prantad svedat, etre 1630 ha 1635\nar prantad gall, pe gall ha svedat, etre 1635 ha 1648\nFriko gwarded Amsterdam da lidañ peoc'h Münster gant Bartholomeus van der Helst, livet e 1648\nChom a reas ar brezel a-sav ur wech sinet feurioù-emglev Westfalia. War un dro e paouezas ivez Brezel Pevar-Ugent Vloaz, d’ar 24 a viz Here 1648. E-pad meur a vloaz e voe marc’hataet danvez ar feurioù-emglev, ha sinet e voent e daou lec’h disheñvel (kudennoù gwir-renk ha relijion) :\nen Osnabrück etre an Impalaeriezh Santel, Sveden hag ar broioù protestant ;\ne Münster etre an Impalaeriezh, ar Rouantelezh C’hall hag ar broioù katolik.\nN’eus netra evit a sell ouzh ar brezel etre Spagn hag ar Rouantelezh C’hall er feurioù-emglev.\nListenn ar re a gemeras perzhAozañ\nFerdinant II an Impalaeriezh Santel (1578-1637)\nCharles-Bonaventure de Longueval, kont Bucquoy (1571-1621)\nJohann von Werth (1595-1652)\nMasimilian Iañ (dug Bavaria) (1573-1651)\nJean 't Serclaes, kont Tilly (1559-1632)\nFrédéric V Palatinat (1596-1632)\nChristian Iañ Anhalt-Bernburg (1568-1630)\nErnst von Mansfeld (war-dro 1580-1629)\nGeorg Friedrich a Vade-Durlach (1573-1638)\nChristian a Vrunswick (1599-1626)\nBernez Saks-Weimar (1604-1639)\nFulup III (Spagn) (1578-1621)\nFulup IV (Spagn) (1605-1665)\nFerdinand Aostria (1609-1641)\nGaspar de Guzmán, kont Olivares (1587-1645)\nAmbrogio Spinola (1569-1650)\nChristian IV Danmark (1577-1648)\nLoeiz XIII (1601-1643)\nLoeiz II Bourbon, priñs Condé 1621-1686)\nHenri de la Tour d'Auvergne-Bouillon, beskont Turenne (1611-1675)\nAdtapet diwar « https://br.wikipedia.org/w/index.php?title=Brezel_Tregont_Vloaz&oldid=1833200 »\nDernière modification le 8 Ebr 2019, à 18:49\nKemmoù diwezhañ degaset d'ar bajenn-mañ d'an 8 Ebr 2019, da 18:49.


Trivia arctica - Wikipedia\nKerentiad : Triviidae\nGenad : Trivia\nAn hoc'higed-mor Europa hep pikoù a zo blotviled bihan eus Eurazia a ya d'ober ar spesad Trivia arctica. Renket int bet e-pad pell en hevelep spesad hag ar spesad all Trivia monacha hag a vev e hevelep lec'hioù. An diforc'h gwelabl etrezo o vezañ kein ar grogenn a zo hep pikoù gell teñval evel hini Trivia monacha.\nGraet e vez eus outo e yezhoù tro war-dro "unspotted european cowrie" pe "false cowrie", "British trivia" (saozneg), "Europäische Kauri" pe "gerippte Kaurischnecke" (alamaneg), "gevlekt koffieboontje" (nederlandeg), "grain de café rose", "cochon", "pucelage", porcelaine puce" (galleg).\nOranjez-gell eo liv mantel, proboscis, brec'helloù ha troad al loen bev. Gell-roz eo ar grogenn.\nKavet e vint etre 0 ha 100 m donder er morioù Europa. Dindan reier el lanv izel eo posupl kavout lod kuzhet. Kregin al loened marv a vez kavet a-wechoù war an draezhenn. War aodoù Breizh int dastumet ingal ha dibaoe pell.\nKigdebrerien int hag an Ascidiacea a seblant bezañ o fredoù pennañ a tebront o peuriñ anezho.\nHoc'hig-mor Europa hep pikoù\nAnv ar genad Trivia a dalv "boutin" hag hini ar spesad "arctica" a dalv Arktika.\nDiskrivet eo bet a spesad dindan meur a anv a zo aet da get :\nCypraea europaea var. minor Marshall, 1893\nN'int ket boued evit Mab-den, met dibaoe pell int dastumet evel objedoù brav da vezañ implijet evit kinkladurioù. Kavet eo bet troioù-gouzoug graet ganto e bez Tevieg (korfoù div vaouez bet douaret gant objedoù etre 5000 ha 7000 bloaz a-raok Jesus-Krist e Krennoadvezh ar maen) e enezenn Tevieg war gumun Sant-Pêr-Kiberen.\nBez Tevieg e Sant-Pêr-Kiberen gant an div skeledenn hag ar c'hinkladurioù en o zouez un hoc'hig-mor Monetaria annulus\nSkeledennoù gant bravigoù graet gant Trivia\n↑ Lec'hienn WoRMS Word Register of Marine species, bet sellet outi d'ar 15 a viz Eost 2014, www.marinespecies.org/aphia.php?p=taxdetails&id=141741, (en)\nAdtapet diwar « https://br.wikipedia.org/w/index.php?title=Trivia_arctica&oldid=1855295 »


Stumm eus an 12 C'hwe 2017 da 22:12\n85 okted ouzhpennet , 4 bloaz zo\nStumm eus an 12 C'hwe 2017 da 21:48 (kemmañ)\nStumm eus an 12 C'hwe 2017 da 22:12 (kemmañ) (dizober)\nAlies e vez graet eus outañ "Leonidas K. Polk." N'en doa ket a eil anv, ha biken ne voe sinet gantañ paperenn ebet gant an anv-se. Art "K" ouzhpennet a oa deuet adal ur pennad en ur gazetenn eus New Orleans pa voe marvet: "Polk, Leon. (k)" evit [[killed in action]] (marvet ouzh ar stourm).\nPolk a oa unan eus ar re brudetañ ha burutelletañ ues jeneraled ar Su e-pad ar brezel. [[Prezidant Stadoù Kengevreet Amerika]] [[Jefferson Davis]] en devoa fiziet ennañ ur rol uhel el lu, padal e oa hep skiant-prenet ebet eus domani ar brezel, dre ma anaveze mat traoñnienn ar [[Mississippi]]. Ar gwirionez a oa e oant kamaladed o taou ha dre e rol en iliz e oa doujet gant Jefferson Davis.\n== Un eskob ouzh ar stourm ==\nUnan eus mojennoù brudetañ ar brezel diabarzh a zo: Polk a oa o sellet e ofiser ar, Maj.Major Gen.jeneral [[Benjamin F. Cheatham]], o vont war-raok gant e divizion. Cheatham a huchas (gant testoù), "Give 'em hell, boys!" ("Roit dezho an ifern paotred!") ha Polk o klevet kement-se, chomet e oa un eskob en desped da vezañ soudard, da eilgeria ar youc'h "Give it to 'em boys; give 'em what General Cheatham says!" ("Roit dezho paotred; roit dezho ar pezh en deus laret ar Jeneral Cheatham!")\n[[Restr:Leonidas Polk.jpg|thumb|Leonidas Polk gant e unwisk eskob]]\nAdtapet diwar « https://br.wikipedia.org/wiki/Dibar:MobileDiff/1739134 »


Pajenn:Imitation ar Verc’hes Vari.djvu/71 - Wikimammenn\nPajenn:Imitation ar Verc’hes Vari.djvu/71\nре perac da viana e lachaït, goude beza commancet gant qement a êar.\nDoue a n’effen qet hirio eur mæstr qer bras ha qen dign eus ho carantez evel ma oa er gommançamant ? A ne zepantit-hu qet qement diountan breman evel guech-all ? An obligation da veza tout dezan a n’efhi qet ingal e pep amser eus ho puez ?\nDre m’a c’havancit en oad, madoberou Doue a gresq en oc’h andret. Gantho e tle cresqi oc’h anaoudeguez vad ha parconseqant ho fidelite.\nDoue ebqen en deus furmet ho calon evintan e-unan ha non pas evit qen. En ives eta a dle beza ar mæstr eus e dra.\nN’en deus qet lavaret deoc’h : prestit din ho calon, mæs roït din ho calon. Fidel d’e vouez, ho poa-en consacret dezan. Pe seurt guir oc’h eus-hu d’el laëres ?\nRe a henor a ra d’ar bed an nep a ro dezan eul loden eus e garantez. Ober a ra da Zoue an outrach ar brassa an nep a laca ar bed gant Doue en e galon.\nLavaret a rit e considerfac’h evel ar brassa eus ar malheuriou, beza tennet a douez mignonet Doue. Mæs, e santimant Doue, eur mignon lach a so eur mignon,pehini a ra eug dezan, evel ma rafe donger deoc’h eur bouet preparet fall.\nHo Toue ne gred qet ober re oc’h en em\nAdtapet diwar « https://br.wikisource.org/w/index.php?title=Pajenn:Imitation_ar_Verc’hes_Vari.djvu/71&oldid=109205 »\nKemmoù diwezhañ degaset d'ar bajenn-mañ d'an 23 Her 2017, da 21:47.


Troidigezh « SPIP » - Korvigelloù An DROUIZIG\nTroidigezh « SPIP »\nInscription : lun. déc. 20, 2004 10:33 am\nLocalisation : Orleañs\nMessage par Gweladenner-kozh » lun. oct. 31, 2005 5:39 am\nEchu on gant troidigezh SPIP. Met, o kaozeal gant merourien ar meziant, hon eus soñjet e vefe gwelloc'h ma ne vefe ket lakaet ur restr distag war lec'hienn drouizig, evit meur a abeg :\n- an holl yezhoù a vez lakaet asambles gant ar pakad, ar pezh a dalvez n'eus ket ezhomm da ginnig ar brezhoneg en un doare distag. (d.l.e. ivez e vo kinniget SPIP e brezhoneg war holl lec'hiennoù ar Web savet gant SPIP… Woaw !)\n- forzh piv a c'hell kemm/reizhañ/klokaat an droidigezh diouzhtu war al lec'hienn, setu, a-benn ur mare, e vefe marteze diforc'hioù etre an doare kinniget war Drouizig hag an hini a vez kinniget war SPIP. (evit ar poent-se em eus displeget dezho afer an diforc'hioù savboent war ar geriaoueg hag ar skrivadurioù etre ar breizhiz : ma'z eo evit kemm pep tra e falc'hunek pe e "lañgaj ar peupl" e vo savet daou stumm ouzh an droidigezh : unan peurunvan-nevezc'herioù (ma hini) hag unan all).\n- merourien SPIP n'o deus ket c'hoant da goll amzer oc'h ober war-dro merañ ar restroù-yezh pa vez nevesaet tra pe dra : en-linenn emañ pep tra, ha da bep hini d'en em zibab. Asantet o deus d'hen ober evit ma c'hasadenn gentañ (displeget em eus dezho n'hallen ket treiñ pep tra en-linenn, o vezañ ma n'em boa ket an ADSL, ha ma labouren war un urzhiataerez all hep internet…), met ket da c'houde.\nSetu ma kinnigan dit sevel ur bajenn, warni un destenn-kinnig ouzh SPIP (ober a rin unan dit a-benn nebeut ma karez), hag ul liamm davet lec'hienn SPIP. Forzh piv, o pellgargañ ar pakad a-bezh, en do ar stumm vrezhonek ennañ dre ziouer…\nKas a rin an destenn dit.\nA galon, Malo.\nMessage par drouizig » lun. oct. 31, 2005 5:41 am\nNozvezh vat dit Malo,\nSetu ur meziant all troet e brezhoneg kempenn. Hag emaout oc'h implijout SPIP evit da lec'hienn er mare-mañ ? Gra evel t'eus c'hoant e-keñver e skignerezh gant ma vo eeun an traoù evit e gavout hag e bellgargañ... ez eo ingal din forzh penaos.\nPrest on da lakaat ur bajenn en-linenn evit kinnig da labour, o c'hortoz da bennad-skrid emaon neuze!\nA-hend all e vo lañset ganeomp ha gant an Ofis OOo.org 2.0 e brezhoneg ar sizhun ma zeu (adlennet o deus lod eus izili an Ofis hon troidigezh hag ar c'hemennad ofisiel hon oa skridaozet evit an degouezh). Prest eo ar stumm brezhoneg evit Windows war ar forom ha savet e vo ar stummoù evit Linux ha MacOSX er brank ofisiel dindan berr amzer...\nKaout a ra din e vefe mat lakaat an diviz-mañ war forom an Drouizig. A-bouez eo boueta an "espas publik" evit diskouez d'ar weladennerien ez eus traoù bev war Internet e-keñver ar stlenneg e brezhoneg.\nDa aotre emaon o c'hortoz...\nMessage par Gweladenner-kozh » lun. oct. 31, 2005 5:45 am\nGra evel ma karez evit brudañ ar meziantoù. Un dra a zo memes tra : n'on ket "troer" SPIP, peogwir n'eus ket ouzh un "troer ofisiel" evel ma'z eus evit phpBB da skouer. boulc'het e oa bet an droidigezh gant tud all araozon, daoust ma n'o doa graet nemet un nebeud frazennoù ha ma oa bet dilezet al labour ganto abaoe pellik, ha dre m'emañ da gaout en-linenn e c'hello bezañ gwellaet gant forzh piv. Setu, kinnig ar meziant kement ha ma karez, met na ginnigez ket anezhañ o lavar "ar meziant bet troet gant Malo", seurt traoù…\nSetu amañ an destennig-kinnig SPIP. Evel ma weli n'eo ket graet kement-se evit lec'hiennoù evel ma hini, met kentoc'h evit re gant pennadoù (aet on e-darempred gant Kervarker da skouer, o c'houzout m'o doa poan da genderc'hel d'ober war-dro al lec'hienn, ma staliafent SPIP e c'hellfe al lec'hienn mont en-dro e-unan !)\n
Gant SPIP e c'heller sevel lec'hiennoù, hep bezañ barrek war ar stlenneg (ket ezhomm da c'houzout kodiñ pe programiñ), hag aotreañ an dud da vagañ al lec'hienn gant o fennadoù. Azas eo SPIP dreist-holl evit sevel lec'hiennoù gant pennadoù, da lâret eo kazetennoù, pe lec'hienn ur c'hevredigezh gant he skridoù, pe zoken ur blog,… Aes-tre eo merañ ar skridaozerien lies hag ar yezhoù lies.
\n
Setu ar pezh a c'heller ober gant SPIP :\n
skrivañ ur pennad, kinniget brav, liammoù ha notennoù ennañ, stagañ teuliadoù, liammañ troidigezhioù, hep gouzout tra ebet d'an HTML, adalek internet, hep pellgargañ ur meziant bennak…
\n
reiñ o ali pe resisadurioù, gant forumigoù stag ouzh ar pennadoù
\n
kinnig ul lec'hienn a blij dezho, pe un darvoud a-bouez, gant berrskridoù
\n
sevel listennoù eus al lec'hiennoù a blij deomp, ar re a gemeromp titouroù diwarno, …
\n
renkañ ar pennadoù, al liammoù, ar berrskridoù, hag all dre rummadoù, pe stagañ gerioù-alc'hwez outo
\n
kaout eskemmoù gant skridaozerien all al lec'hienn a-drugarez d'ur postelerezh diabarzh
\n
a-drugarez d'an deknologiezh RSS, dezastum titouroù diwar lec'hiennoù all, pe kinnig hor re da re all
\n
gouzout pep tra diwar-benn buhez al lec'hienn a-drugarez da statistikoù
\n
merañ ar c'haozioù, a-drugarez d'ar c'huñvaat a-raok embann, pe goude-embann
\n
Aes-kenañ eo da staliañ ha da implijout, ha posupl eo kemm ar pezh hon eus c'hoant e-barzh ar c'hinnig evit ma klotfe ouzh ar pezh a blij deomp… Dre ma'z eo bev-mat kevredigezh SPIP e vo kavet buan diskoulmoù da gudennoù 'zo, kenkazh ma savfe lod…
\n
Setu amañ un nebeud lec'hiennoù savet gant SPIP (dibabet diouzh an degouezh, evel-just…), evit gwelet an disoc'hoù :
\nSetu… O pellgargañ emaon stumm 2.1.8 phpBB (hir eo hep an ADSL !), ha reiñ a rin ar restroù nevez dit ma vez un dra bennak nevez da dreiñ, met ne soñj ket din.\nBremañ em bo amzer da deurel ur sell all war ma zroidigezh ouzh phpBB.


Pajenn:Koñchennoù eus Bro ar Ster Aon.djvu/19 - Wikimammenn\nPajenn:Koñchennoù eus Bro ar Ster Aon.djvu/19\nOferenn an Anaon\nNa Job ar c’hloc’her a oa laouen e galon o vont d’ar gêr da ouel an Anaon klemmus ! Ar re-all a oa kañv ganto. Heñ avat, heñ hag a lakae ar c’hleier da leñva pa sone glaz d’ar re varo en devoa touchet eun dornad mat a vouneiz en deiz-se, ha setu perak e oa seder e-giz eur pennglaouig. Evel just dao e oa bet ober pant (en em vezvi), ha meur a bicherad sistr hag a chopinad « la goutte » a oa aet gantañ da zistana e gorzailhenn. Ha Job a oa mezo dall.\nSonet e oa an Añjeluz gantañ pell a oa, hag edo c’hoaz en ostalidi (tavarn).\nNoz du-dall a oa anezi pa savas diouz taol-ar-gwer a lugerne an hini melen er boutailhou warnezi. Hag heñ er maez. Ne gav ket d’in eo ret lavarout e vralle. Ne wele ket eur banne, (eur banne sklerijenn, banneou gwin-ardant ne lavaran ket), ha mont a rae, eus an eil tu d’an hent d’egile, da c’houlenn ouz mogeriou an tiez pelec’h edo e wele. Meur a wech e voe an douar gleb eur gador evitañ. Saotret e oa e vragou, hag e chupenn taraset (kailharet) gant ar pri. E dog a oa chomet war e lerc’h, ne ouie ket pelec’h. Diou wech e oa bet pilet gant an avel diwar e benn ha diou wech en devoa Job tapet eur mell pez lamm o klask dastum anezañ. Kignet en devoa Job e fri, bloñset e dal, disklipet e ziou chot. Heñ avat ne ouie dare, dre c’hras Doue.\nN’en devoa poan ebet, nemet en e javed a oa kras-kras,\nAdtapet diwar « https://br.wikisource.org/w/index.php?title=Pajenn:Koñchennoù_eus_Bro_ar_Ster_Aon.djvu/19&oldid=149638 »\nKemmoù diwezhañ degaset d'ar bajenn-mañ d'an 7 C'hwe 2019, da 13:56.


Barzhaz 2021 - RADIO KREIZ BREIZH\nAdlañset omp evit ur bloavezh nevez a gronikoù diwar-benn al levrioù brezhonek nevez embannet ! Gant sikour Magali Baron deus Kuzul ar Brezhoneg, e Lannuon !\nSetu un torkad marvailhoù marellet, a liv gant hengoun ar c’hontadennoù all en Europ hag er bed… Met tennet aze deus ar sevenadur kaset dre gomz e Kerne-Izel a rumm da rumm… betek divskouarn ha spered Yann Gwilhamod, deus Ploveilh er vro C’hlazik. Un oberenn embannet gant an ti-embann Al Liamm e 2020.\nE-barzh ar gronikenn Barzhaz e vez kinniget deoc’h al levrioù brezhonek nevez deuet er maez ! Ha kement-se e kompagnunezh Magali Baron deus Kuzul ar Brezhoneg, e Lannuon.\nHudu e vo lakaet ar gaoz ganti war ul levr savet en iwerzhoneg da gentañ penn ha lakaet e brezhoneg gant rener an ti-embann Al Lanv.\nUr rumm levrioù evit ar re vihan kinniget gant Yael ar Gow hag an ti-embann Sav-Heol. Avañturioù pemdeziek ur plac’hig digourdi anvet Lili…\nMarteze ho peus bet lennet romantoù Youenn Drezen. Marteze a-walc’h ec’h anavezit Intron Varia Garmez, Skol Louarn Veig Trebern, An dour en-dro d’an inizi peotramant c’hoazh Sizhun ar breur Arturo…\nMet kazi sur n’ho peus ket bet digarez da lenn danevelloù diwar zorn skrivagner meur ar Vro-Vigoudenn.\nSetu un dastumad evidoc’h neuze, a vo kavet enni danevelloù bet embannet pell zo ha strewet e-barzh meur a gelaouenn pe gazetenn : Le Courrier du Finistère, Sav, Gwalarn, Al Liamm.\n« Pellgent loc’h Laoual », un strobad skridoù hag en o-mesk ivez danevelloù embannet evit ar wech kentañ…\n« Kaour ar Barzh, Galeour », sell aze anv levr nevez Fulup Lannuzel. Ul romant embannet gant Al Liamm.\nWar-lerc’h danevelloù al levr « Koroll an dasorc’h » e kinnig deomp un oberenn istorel a dremen e-kerzh mare kriz an Dispac’h gall hag ar Sponterezh…\nUr splujadenn e-barzh bed an agro-industriezh e Breizh hag e-barzh birvilh politikel ar bloavezhioù 1970. Charlie Grall, an oberour, a ginnig deoc’h mont da heul Lanig Kervilzig e-pad un devezh labour en un ti lazhañ moc’h ! Hiroc’h gant Magali Baron deus Kuzul ar Brezhoneg, diwar-benn « Un devezh labour e ti Pêr Moc’h »…\nUl levr troet e brezhoneg n’eus ket pell zo : « An urzh-paeañ » a oa bet skrivet gant Ousmane Sembène er bloavezhioù 1960. Troet eo bet e brezhoneg gant Aline Gleoneg hag embannet gant Mouladurioù Hor Yezh.\nChal ha Dichal, un dastumad barzhonegoù skrivet etre 1931 ha 1939 gant Roperzh ar Mason, skrivagner bet ganet en Oriant. Bet eo adembannet nevez zo gant Mouladurioù Hor Yezh. Etre tristidigezh an Tre ha levenez al Lanv, e kan Roperzh ar Mason ar pezh en deus kavet a vraventez er bed, er vuhez pemdeziek, en e diegezh, en e vicher ofisour a vor.\nSetu deuet er-maez ul levrig ouzhpenn eus ar rumm oberennoù troet gant Mark Kerrain hag an ti-embann Sav-heol diwar-benn avañturioù Ran hag e veuriad er Ragistor.\nUl levr evit kemer plijadur o lenn, evit ar vugale etre 6 hag 8 vloaz tamm pe damm. Gant tresadennoù kaer ha farsus, gant un istor vrav ha tammoù c’hoarioù e fin al levr.\n« Inosant », ul levrig skrivet gant Paskal Hervio evit ar grennarded. Un istor he deus plijet kalz da Vagali Baron deus Kuzul ar Brezhoneg !\nKomedian, stummer, troer, skrivagner… C’hoari a ra Jil Penneg war meur a dachenn. N’eus ket pell zo oa deuet er-maez ul levr nevez gantañ, « Koktel ar vuhez 2 », da heul ul levr kentañ embannet e 2020. Petra zo e-barzh ar c’hoktel-se ? Danevelloù buhez, buhezioù a bep seurt gant tud dirollet a-walc’h, istorioù farsus ha kriz war un dro… kinniget aze gant Magali Baron, deus Kuzul ar Brezhoneg.\nSell aze ul levr nevez embannet gant an Alarc’h Embannadurioù en dastumad « Teñzor ar brezhoneg ». Ul levr pinvidik diwar-benn brezhoneg enez Molenez…kinniget evel kustum gant Magali Baron deus Kuzul ar Brezhoneg.\nDiv ran klakenn ha torr-penn a zo en em silet e-barzh arc’h Noe e-mesk al loened all !\nE-pad an deiz e kanont kanaouennoù pout hag e reont farsadennoù droch ken eo arru tremen skuizh al loened all gante… « An div ran a oa bras o beg », ul levr brav ha fentus hardî, embannet gant SAv-heol ha kinniget gant Magali deus Kuzul ar Brezhoneg…\nUl levr evit ar vugale adalek 5 bloaz, « Sekred ar roc’h zu », gant Joe Todd-Stanton, troet e brezhoneg gant Tifenn Merien hag embannet gant an ti-embann Timilenn…


Levr Izaia - Wikipedia\n(Adkaset eus Levr Yeshaia)\nLevr Yeshaia pe Levr Izaia a zo unan eus levrioù an Tanac'h e lodenn ar Brofeded. Ul levr meneget alies eo.\nRannet e vez e teir lodenn peurliesañ rak evitañ da vezañ dindan anv un den hepken, Yeshaia, n'eo ket un oberenn unpezh.  Sklaer eo ez eus anv el levr eus prantadoù disheñvel-kaer, eus skrivagnerien disheñvel mat o stumm ; ha kement-se en un doare ken mesket ma ranker soñjal n'eo ket bet dastumet an holl bezhioù-se gant an hevelep hini, na kenstrollet gant un den e-unan. Gwall gemmesk avat a seblant bezañ e lodennoù zo. \nSetu ar pezh a skriv Maodez Glanndour : " Krediñ a reer en em gaver dirak labour ur skol brofedek ; hini Izaia; o'n em astenn war gantvedoù, o terc'hel gant mennadoù hag esperañs ar profed kentañ-se, en ur virout gant aked, dre 'n eñvor pe dre skrid, an diouganoù bet savet gantañ pe ganto, an diskibien o-unan, a-hed an amzer. Aes a-walc'h eo dispartiañ e Levr Izaia teir lodenn vras."\nN'heller ket lavarout gant piv eo bet kenstrollet an holl hengoun profedek-se, en ur gregiñ gant Yeshaia kentañ (VIIIvet kantved KJK) da vont betek goude na harlu (Vvet kantved KJK). N'heller ket spisaat ar c'houlz m'eo bet roet d'al levr an taol-stumm diwezhañ zoken. Da varn diouzh an troidigezhioù kozh, diouzh an dornskridoù bet kavet e Qumrân , e seblant al levr bezañ un dra peurechu abred a-walc'h goude an harlu. \nMont a ra al lodenn gentañ eus ar pennad 1 betek ar pennad 39. Kavout a reer enni diouganoù Yeshaia e-unan, gant da echuiñ dielloù diwar e benn, met hep renkadur resis ebet. Anat eo ez eus en o zouez pezhioù all eus prantadoù hag oberourien disheñvel, hiniennoù zoken o vezañ eus an amzervezh goude an harlu. \nSetu ar pezh a skriv Maodez Glanndour a-zivout al lodenn-se : " Kregiñ a ra levr Izaia gant klemmadennoù Doue diwar-ben e bobl. Eus un tu, setu taolenn pec'hedoù Jeruzalem, fallagriezh ar re binvidik, kammdroioù an dud e karg, ar pompadoù, an direizhderioù a bep seurt ; hag eus un tu all, ur soñj don eus meurded Doue, eñ an hini santel, ar galloudeg, an hini n'eus nemetañ a ve mestr ar bed ha krouer pe tra. Gortoz a ra Izaia kastiz ar re gablus, rak n'hell ket Doue gouzañv e vefe disprizet da viken na nac'het e wirioù. Met war un dro, sed amañ profed ar fiziañs : rak an Doue santel a zo doue an drugarez, a oar gant ur restad, un toullad hepken a dud fidel, adsevel en e c'halloud ar rivinoù. [...] Gant se, muioc'h eget profed ar feiz eo Izaia profed an esperañs. Diouganañ a ra trec'h doue war an droug [...]. Met profed an esperañs eo dreist-holl gant e ziouganoù diwar-benn ar Mesiaz. Evel gant Mika, ar Mesiaz evitañ a zo ur roue eus lignez David, a lakaio da en ar peoc'h, ar justis peurvat, an hini a zesko d'an dud an doujañs-Doue hag ar santelezh."\nAn eil lodenn a zo anezhi ar pennadoù 40-55. Anvet e vez Levr Frealzidigezh Israel diouzh komzoù kentañ ar pennad 40. Lavaret e vez ivez an Eil Yeshaia. Met touellus eo kement-mañ rak meur a oberour a gaver amañ adarre. Netra urzhiet sklaer. An dastumad a seblant dre vras bezañ eus amzer an harlu war e fin.. " Tost emañ an distro. Un ermaeziadeg nevez e vo, ken burzhudus hag an hini gentañ. Bremañ emañ koulz ar frealzidigezh, ar pardon a-berzh Doue, ur gevredelezh nevez gantañ(...]. Kemennadur a levenez displeget en ur stumm aes ha splann. [...], Ret eo diforc'hañ diouzh ar re all ar pevar diougan a reer anezho Barzhonegoù ar Servijer (42, 1-7 ; 49, 1-9b ; 50, 4-9a ; 52, 13 ; 53, 12). Heñvel maz int kenetrezo ez int disheñvel-mat diouzh ar peurrest eus lodenn-se Izaia. Amañ ez eus ano eus ur servijere da Yahve, karget eus ur gefidi speredel e-keñver Israël hag ar broadoù, a vo enebet outañ, hag a yelo betek reiñ e vuhez evit silvidigezh an dud : met Yahve e-unan eo a n hini a rento glor dezhañ. " Gwelet eo bet gant ar gristenien ar servijer-se evel ur rakskeudenn eus ar C'hrist.\nAr pennadoù 56-66 a ya d'ober an trede lodenn. Pezhioù dizanv, disheñvel o stumm hag o soñjoù, hep renkadur spis ebet. Moarvat ez eo oberennoù bet savet goude an harlu gant diskibien profed pennañ an eil lodenn.\n"Emaomp goude an Harlu ; graet eo an distro e Palestina ; nemet ne respont ket bepred an darvoudoù d'an esperañsoù a-wechall. Emaomp e-kreiz ar c'herse hag an diskonfort ; arroudoù e-leizh a zo tamalloù enep ar renerien, an idolouriezh, an direlijion, ar mac'homerezh en-keñver ar re baour. N'eus ket koulskoude da zigalonekaat : bras e vo gloar ar Jeruzalem da zont mennet gant Doue [...]."\n↑ Levr Izaia, troidigezh gant Maodez Glanndour, Al Liamm, 1981 \n↑ Digoradur troidigezh Maodez Glanndour, Al Liamm, 1981, p 5\n↑ Digoradur troidigezh Maodez Glanndour, Al Liamm 1981, p 6\n↑ Digoradur Maodez Glanndour, p6\n↑ Digoradur Maodez Glanndour, p 6\n↑ Digoradur Maodez Glanndour p 7\n↑ Digoradur Maodez Glanndour, pp 8-9\n↑ Digoradur Madez Glanndour, p 9\nLevr ar Profed Izaia - Ar Bibl en Anjev hag e Breizh (br)\nAdtapet diwar « https://br.wikipedia.org/w/index.php?title=Levr_Izaia&oldid=1855088 »\nDernière modification le 7 Du 2019, à 06:39


Pajenn:Marigo - Buez ar Saent.djvu/274 - Wikimammenn\nPajenn:Marigo - Buez ar Saent.djvu/274\nro Done deoc’h ar c’hraç da ober ho pinigen, pe da viana darn anezi, er bed-mâ.\nEn amser an adversite hac er c’hlènvejou e aznavezer an dud just dious ar re impi ; rac, eme Sant Cyprian, an den impi, pa stourm un dra bennâc ountâ, pa erru gantàn ur boan pe un affliction bennâc, a zeu da vurmuli ha da vlasfemi ; elec’h er c’hontrol e aznavezer an den just dre e batiantet.\nEil Reflexion. Santes Liduvina a gonvertissas un den dibauchet-bras, en ur ober dezàn songeal un nosvez e poaniou an Ifern. Pelec’h ema an den hac a raë ar pec’het ma sonche a barfetet er poaniou diremed-se ? Ma ve elumet un tan bras dirazoc’h, ha lavaret deoc’h : mar grit an drouc-se, pe ar goal action-ze, e viot punisset rac-eon, e vezo lequeet ha dalc’het ur maread-amser e creiz an tan-ze ho torn pe ho troat ; ha ne ve nemet e spaç ur Bater, pehini a zeufac’h-u da c’hoas ? Peguer mad e tivollac’h-hu neuse gant aoun rag ar bunition-ze. Mar d’ê capabl ar spount rac ur punition eus ur c’hard’heur, ha memes berroc’h, da zistrei dious an drouc un den mechant ha goal-intantionet, pebes impression na dle quet ober var ho speret ha var ho calon ar spount hac an horrol eus an Ifern ! Pa viot eta temptet da bec’hi, en em liquit da gonsideri ar flammou devorant hac eternel reservet d’ar bec’herien : dre ar voyen-se e trec’hot ar brassa temptationou.\nAr pemzecvet devez a viz Ebreul.\nBUEZ AN DEN EURUS PER GONSALEZ,\nPer Gonsalez, guinidic a Spaign, goude beza deut habil dre speret bras ha penetrant, en em rentas den a ilis, ha ne zaleas quet da gaout ur benefiç\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/274&oldid=134382 »


Annelies Marie Frank (12 Mezheven 1929 - 12 Meurzh 1945) a oa ganet e Frankfurt am Main (kêr vrasañ land Hessen) ha mervel a eure e kamp-bac’h Bergen-Belsen. Ur grennardez yuzev a orin alaman a oa anezhi, ha skrivañ a reas, en Amsterdam, e-kerzh aloubidigezh an Izelvroioù gant an Alamaned, un deizlevr e nederlandeg hag a voe troet goude ar brezel e tri-ugent yezh ha gwerzhet pemp milion warn-ugent a skouerennoù anezhañ dre ar bed.\nCanon of Dutch Literature (2002, MNL)\nAlamagn, talvoud ebet\n12 Mez 1929\nAbeg ar marv\nBreur pe c'hoar\nMargot Frank, Eva Schloss\nAuschwitz-Birkenau, Westerbork transit camp, Bergen-Belsen\ndiarist, children's writer, skrivagner\nBet war ar studi e\nFrankfurt am Main, Merwedeplein 37-II, annex Prinsengracht 263, Frankfurt am Main, Bergen-Belsen\nLiv ar blev\nDileuriad ar gwirioù a aozer\nOberennoù zo en dastumad\nStatud e wirioù aozer\nAr gwirioù aozer ne dalvezont ket ken\nAnne Frank e 1940.\n2 Ar vuhez e kuzh\n3 Flatret ha tapet gant ar polis alaman\n6 Danvez kar\nMerc’h yaouañ Otto Heinrich Frank (12 a viz Mae 1889, 19 a viz Eost 1980) hag e wreg Edith Hollander (16 a viz C’hwevrer 1900, Meurzh 1945) e oa Anne Frank. Pa zegouezhas Hitler e penn Bro-Alamagn e 1933 e kuitajont Frankfurt da vont da Amsterdam evit tec’hout rak heskinerezh an nazied.\nE 1940 koulskoude e voe aloubet an Izelvroioù gant an nazied, ha kenkent e voe klasket war-lerc'h ar Yuzevien. 13 vloaz e oa Anne Frank d'ar 6 a viz Gouhere 1942 pan eas an tiegezh da guzhat el labouradeg "Opekta" a oa da Otto Frank hag a oa e karter Prinsengracht.\nAr vuhez e kuzhAozañ\nAr ranndi e Merwedeplein ma vevas Anne Frank ennañ etre 1934 ha 1942.\nRannet e oa ar savadur e div lodenn, an hini diaraok hag an hini diadreñv: en diaraog e oa an embregerezh hag ar stal, burevioù a-us dezho. Evit ar stal a yae betek ar sanailh dindan an adti, an Achterhuis. En estaj an ti en diadreñv eo e oa eizh den o kuzhat: Otto hag Edith Frank, tud Anne; Anne hag he c'hoar vras Margot; an aotrou Dussel, un dentour yuzev (Fritz Pfeffer e wir anv); an aotrou hag an itron Van Daan hag o mab Peter (Van Pels o gwir anv). Kuzhet e oa an nor da vont e-barzh an adti a-drek ul levraoueg savet a-benn-kaer. Degaset e veze boued d'an eizh den-se gant pevar den: Jo Kleiman, Viktor Kugler, Miep Gies hag Elly Vossen. E-kerzh ar bloavezhioù-se e kontas Anne en he deizlevr pegement a aon he devoa o vevañ e kuzh, penaos e kroge da vezañ douget da Beter, penaos e savas bec'h etre he zud ha hi, ha pegen bras e oa he c'hoant da vout skrivagnerez. Tremen a rejont daou vloavezh e kuzh evel-se.\nFlatret ha tapet gant ar polis alamanAozañ\nD'ar 4 a viz Eost 1944 ez eas unan bennak da bellgomz d'ar Gestapo, a gasas ar Grüne Polizei d'o dastum. Kaset e voent neuze da gamp Westerbork da gentañ, ha d'an 21 a viz Gwengolo e voent lakaet en tren diwezhañ war-du Auschwitz. Eno e tegouezhjont tri devezh war-lerc'h. Jo Kleiman ha Victor Kugler a voe bac'het. Miep Gies ha Bep Voskuijl, a oa bet ouzh o gwareziñ, ne voe ket klasket afer outo. E-keit-se e voe kavet deizlevr Anne gant Miep Gies hag Elly Vossen, div eus o gwarezerien. Bez e oa anezhañ meur a gaier a 300 pajennad dornskrivet en holl. Kuzhet e voe ar gavadenn gant Miep Gies en he burev.\nUr miz e tremenas Margot hag Anne e kamp Auschwitz-Birkenau a-raok bout kaset da v-Bergen-Belsen, ma varvjont gant ar vrec'h-du e miz Meurzh 1945, daou viz a-boan a-raok dieubidigezh an Izelvroioù. 16 vloaz e oa Anne. Edith Frank, mamm Anne a voe skoet klañv hag a varvas gant ar skuishentez en Auschwitz-Birkenau. Hermann van Pels a voe kaset d'ar gambr-gas e miz Gwengolo 1944 en Auschwitz-Birkenau\nFritz Pfeffer a voe skoet klañv hag a varvas gant ar skuishentez d'an 20 a viz Kerzu 1944 e Neuengamme. Augusta van Pels a varvas e miz Ebrel 1945 e Theresienstadt. Peter van Pels a varvas d'ar 5 a viz Mae 1945 e kamp Mathausen. Ne chomas nemet Otto Frank, tad Anne, a zeuas e-maez kamp-diouennañ Auschwitz. Mervel a eure e Basel (Suis) e 1981 d'an oad a 91 bloaz.\nWar-lerc'h ar brezel, pa voe asur e oa marvet Anne, ez eas Miep Gies da gas deizlevr e verc'h dezhañ. Neuze en lakaas embann dindan an anv Deizlevr Anne Frank.\nEr bloavezhioù tremen ez eus deuet a zindan wask un embannadur eus skrid orin Anne Frank hag eus an hini bet graet gant he zad. Tud zo evel an nagennour gall Robert Faurisson, a nac'h e vije gwir ar pep brasañ eus danevell ar grennardezenn. Meur a skiantour a zo bet o plediñ gant ar skridoù ha dizarbennet eo bet tezennoù Faurisson.\nAbaoe 1960 e c'haller gweladenniñ an ti ma voe Anne hag he ziegezh o kuzhat. Unan eus ar mirdioù a vez gweladennet ar muiañ en Amsterdam eo. Er bloavezh 1959, e voe savet ur film diwar he levr gant George Stevens. Meur a film skinwel zo bet graet ivez, hag ur film tresadennoù- bev japanat zo bet graet ivez, Anne no nikki e 1995.\nRoll kampoù-bac’h an nazied\nLec'hienn mirdi Anne Frank http://www.annefrank.org/\nPajennoù diwar-benn Anne Frank el lec'hienn "Mémoire Juive et Education"\nDiwar-benn he zud http://web.archive.org/20021004212004/www.geocities.com/afdiary/index.html\nDiwar-benn film George Stevens \nAdtapet diwar « https://br.wikipedia.org/w/index.php?title=Anne_Frank&oldid=1900386 »\nKemm diwezhañ d'an 14 Ebr 2021 da 00:06\nKemmoù diwezhañ degaset d'ar bajenn-mañ d'an 14 Ebr 2021, da 00:06.


Ofisiel eo : war ar renk emañ Jean-Yves An Drian evit dilennadegoù rannvro Breizh\nvendredi 16 octobre 2015 à 17:38 Par Pauline Kerscaven, France Bleu Breizh Izel\nOfisiel eo a-benn ar fin. E Gwidel, en e vro, e oa digwener Jean-Yves an Drian evit diskleriañ, e unan, e oa war ar renk evit dilennadegoù ar Rannvro. Met n'eo ket gwall sklaeroc'h an traoù.\nChom a ra Jean-Yves An Drian ministr an difenn. - Radio France\n_"Hiziv an deiz em eus c'hoant reiñ en dro da Vreizh ar pezh 'neus roet ar vro din. Dibabet em eus neuze bezañ war renk evit an dilennadegoù. _Ma z'on dilennet gant ar Vretoned hag ar Vretonezed e vin hag e chomin prezidant ar rannvro." Setu un neubeud frasennoù a zo bet embannet gant Jean-Yves an Drian, e-barzh ur preti, e Gwidel, goude lein, digwener.\nSe zo sklaer : war ar renk emañ. Met penaos e c'hell bezañ ivez ministr an difenn ? War a seblant neus komzet deus an dra-se gant ar prezidant Hollande, hag a-du int. Gwir eo ez eus kalz d'ober e bro Syria, pe e bro Mali. "Setu perak e chomin ministr, leun amzer, e-pad ar c'haballiñ."\nAl labour evit bezañ dilennet a vo kaset da benn neuze gant e skipailh : "Kinnig a rin va listenn dilun o tont."\nHa ma z'eo dilennet Jean-Yves An Drian, chom a raio ministr pe ne jomo ket ?\nAhe emañ an dalc'h hag ar goulenn vras. "Anavezout a ran reolennoù berniañ ar respetoù. Ma z'on dilennet eo ar Prezidant a lavaro din mont kuit pe get" , emezañ.\nMet sur a-walac'h no ket c'hoant François Hollande koll e vinistr muiañ karet, an hini neus gwerzet ar Rafale, an hini a zo aet da vrezeliñ. Hag e c'helfe ur reolenn nevez neuze a bezañ krouet evit Jean-Yves An Drian ?\n"N'eus ket respontet Jean-Yves An Drian d'ar gazetennerien. N'eo ket aes dezhañ displegañ penaos e c'hell chom ministr hag e-penn ul listenn." Jean-Laurent Bras, Ouest-France\nKelaouet oa bet diriaou ar gazetennerien e vije dalc'het un emvod-kelaouiñ, da deir eur, e bon al listri-spluj en Oriant. Benn-ar-fin, 'rak e oa deuet izili ar CGT da vanifestiñ, oa bet dibabet buan ha buan cheñch lec'h an emgav. En Nautilus, ur preti e-tal ar mor e Gwidel.\nJean-Yves An Drian, e Gwidel, goude lein diriaou. © Radio France - Benjamin Bourgine\nN'eo ket souezhus e vije deuet en dro e vro, eme Jean-Laurent Bras, kazetenner e Ouest-France.\nJean-Laurent Bras, kazetenner e "Ouest-France".\nPolitique Marc Andro (En Marche!) : "Dav eo kaout ar muiañ niver a gannaded"


Uzin traktourioù Stalingrad - Wikipedia\nUzin traktourioù Stalingrad\nUzin traktourioù Stalingrad e 1930\nUzin traktourioù Stalingrad Dzerjinski (Rusianeg: Stalingradski Traktorny Zavod) berraet e STZa oa anv ur greizenn greantel troet war ar sevel traktourioù a-raok bezañ lakaet da broduiñ kirri-hobregonet T-34 e-pad an Eil Brezel-bed.\nLec'hiet e oa e Stalingrad ha bet e oa bet unan eus al lec'hioù ardamez d'an nerzh difenn soviedel e-pad emgann Stalingrad. Hiziv-an-deiz ez eus c'hoazh eus an uzin anvet Uzin traktourioù Volgograd (Rusianeg: Волгоградский тракторный завод, Volgogradski traktorni zavod, pe ВгТЗ, berraet ivez e VgTZ).\nBetek ar bloavezh 1961 e oa graet gant an anv Uzin traktourioù Stalingrad (Rusianeg: Сталинградский тракторный завод им. Ф. Э. Дзержинского, Stalingradski traktorni zavod im. F.E. Dzerzhinskogo, pe СТЗ). Krouet e 1930 ar greizenn greantel a oa ul lod eus an obererezhioù bet lakaet war ar stern hervez steuñ diorodur bliv greanterezh an URSS soñjet er bloavezhioù 1920.\nAdtapet diwar « https://br.wikipedia.org/w/index.php?title=Uzin_traktourioù_Stalingrad&oldid=1847776 »


bezañ un den ac'hann :\nAr c'hemener ac'hann a labour mat kenañ ... — (Jules Gros, Le trésor du breton parlé Troisième Partie, 1974, p. 147.)\nbezañ, mont, ac'hann da ul lec'h bennak:\nPet lev zo ac'hann da Berroz? — (Jules Gros, Le trésor du breton parlé Troisième Partie, 1974, p. 156.)\nHennezh a flistre e wad keit hag ac’hann d’ar prenestr. TBP 2/161\n... ac'hann' d'an eost a zeu ... — (Lan Inizan, Emgann Kergidu 1, Brest, 1877, eil emb. Al Liamm 1977, p. 44.)\n... ac'hann' d'ar varn ne varvin ket, siwazh! — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 226.)\n— ...Ne ran ket, eme ar person ; p'he devezo hanter-kant skoed ez in diouzhtu ; ac'hann da neuze e chomoaze. — (Marsel Klerg, Faltazi an amzerioù kent, Mouladurioù Hor Yezh, 1999, p. 24.)\na-barzh nemeur ac'han: a-raok pell ac'hann\na-barzh pell ac'han: a-raok pell ac'hann\nac'han da, ac'hann da\nAdtapet diwar « https://br.wiktionary.org/w/index.php?title=ac%27hann&oldid=328760 »\nKemm diwezhañ d'an 5 Mez 2022 da 17:58\nKemmoù diwezhañ degaset d'ar bajenn-mañ d'an 5 Mez 2022, da 17:58.


Danevell 26 (live Lennegezh lise) - Un afer vat evit an douristelezh (Skrid)\nDanevell 26 (live Lennegezh lise)\nUn afer vat evit an douristelezh\nAn dek a viz Du, un devezh evel ar re all, amañ e Pariz eo gris an oabl, gant ar c'houmoul hag ar saotradur. Unnek eur hanter eo, ha yenoc'h ha teñvaloc'h eo an amzer eget da nav eur vintin. Divizet em eus mont da welet penaos e ya an traoù gant ar Volz-Enor. E-leizh a otoioù a zo er straed, trouzus-spontus int ha diwarno e sav ur seurt brumenn gant o moged brein. Dianalus eo an aer. War-lerc'h ur c'hardeur bale on degouezhet, a-benn ar fin. Ne dostaan ket re outi. Kement a otoioù a vez atav amañ. Ha me ha sellet outo : Alpha-Romeo, Laguna, BMW, Clio, Twingo, Fiat Brava, Ford Escort, Espace, Mercedes... Tud 'zo o deus kirri kaer memestra ! Ar Volz-Enor n'eo ket cheñchet, atav er memes plas, ar memes liv warni, hag atav kement a dud o weladenniñ anezhi, Japaniz dreist-holl, gant o blok-not , o c'hreionoù, hag o binvioù-luc'hskeudenniñ. Aaa, Japaniz gaezh, dedennet gant pep tra ha forzh petra ! Treiñ a ran va c'hein outi, kreisteiz nemet dek eo. A-boan graet tri faz ganin setu ma klevan un trouz spontus, pemzek bombezenn plantet mat en-dro d'ar volz, war al leur grenn, a zo tarzhet. C'hwec'h karr-tan a zo tarzhet ganto : un R5 gwer-gris kozh dek vloaz, un Alpha ruz nevez flamm, ur Zx c'hlas, un Twingo gwer gant he fegsun Wales , ur C'hlio du NRJ hag ur Mercedes gwenn. Pebezh moc'herezh ! Abalamour d'an darzhadenn-se ez eus devet ur re votoù gourglazard, ur maligorn, div logodennig wenn, dek den, ur c'hazhig du, pemp kilo dramm, pemp Japanad, ur c'hi blev rodellek, ur gevnidenn, ur peskig ruz en e sac'had dour, hag ur babig. Un nebeud bernioù kelligoù a zo bet gloazet ivez. O klevout hag o welout ar gwalldaol, eo chomet an holl otoioù a-sav. Paouezet eo red an amzer. Trouz ebet ken, fiñv ebet ken. Tamm-ha-tamm e sav an dud e-maez o c'hirri-tan, o beg damzigor, o selloù dispourbellet troet ouzh an tantad brav-meurbet peg er c'hirri, en-dro da leur-grenn ar Volz-Enor. Met buan a-walc'h e tegouezh ar gelaouennerien hag ar bomperien gant o c'hirri-samm bras ruz-flamm. Lakaet o zokeier-houarn war o fenn, e tiruilhont o zuellennoù hag e troont anezho war-zu an tan. N'int ket pell o lazhañ anezhañ. Kelaouet eus an darvoud, Berc'hed B. hag ar g-K.G.L. (Kevredigezh Gwareziñ al Loened) ne c'hellont ket mirout da huchal :\n« Emaon o vont da glemm, un dra bennak a zo ret ober evit al loened a zo marvet abalamour d'an darzhadenn daonet-se. Mezhus eo lazhañ loened en doare-se ! ». Ha setu ur viñsaskell c'hlas o tont en oabl, an Aotrou Prezidant eo (en deus lezet e wreg, ur voutailhad champagn hag un dousennad istr war e lerc'h evit dont da welet petra c'hoari amañ) ? Ya, eñ an hini eo. Teurel a ra ur sell ouzh an dismantroù ha treiñ a ra diouzhtu ouzh ar gelaouennerien o kemer un neuz gwall drubuilhet. Kregiñ a ra gant e brezegenn, hep gortoz, o tisplegañ eo feuket-bras gant an darvoud-se, e-giz an holl C'hallaoued, ha ne gompren ket penaos e c'hell tud 'zo en deiz a hiziv, bezañ gouest d'ober seurt traoù, ha diskleriañ a ra ez-ofisiel ne labouro Gall ebet warc'hoazh hag e vo douget kañv gant an holl e Bro-C'hall. Sur-a-walc'h en deus disoñjet ar paourkaezh prezidant-se e vo an Unnek a viz Du warc'hoazh, devezh dilabour forzh penaos, devezh an arzav-brezel, an devezh ma tle ober ur brezegenn war galonegezh ar soudarded er brezel 14-18, an devezh ma tle ar soudarded ober un dibunadeg dirak ar Volz-Enor.\nBremañ distro er gêr ne glevan komz nemet eus an torfed-se, ha pa vefe gant an dud er straed, er gelaouenn, er skingomz, er skinwel. Doaniet kenañ-kenañ eo ar C'hallaoued :\n« Piv en deus gellet ober an torfed-se ha perak ? ». Lakaet eo bet holl fliked Bro-C'hall war an afer. Kement hini n'eo ket re sklaer e-keñver Bro-C'hall pe e-keñver an afer-se a vez toullbac'het. Tamm-ha-tamm e vo leuniet an toulloù-bac'h gant Euskariz, Islamisted, Breizhiz...\nAn Unnek a viz Du : bodet eo an deputeed c'hall evit kaout un tamm kaoz kenetrezo hag evit diskouez e ya an traoù war-raok. Disoñjet ganto pe zeiz eo e tivizont lakaat an Dek da vezañ un devezh dilabour. Er skinwel ne glevan kaoz nemet eus ar gwalldaol ha ne welan nemet an tantad lazhet gant ar bomperien. N'eus dibunadeg ebet diouzh ar mintin, ha ne glevan ger eus ar brezel 14. Arzav-brezel ebet ar bloaz-mañ ! An dud nemeto aet war leur grenn ar Volz-Enor a zo skiantourien hag istorourien a bep bro o klask kement tamm a c'hell sikour anezho, heuliet gant kelaouennerien oc'h ober o micher. Ne ya ket an afer war-raok tamm ebet. Ma soñj dezho e kavint roudoù un torfedour bennak amañ...\nTremenet 'z eus ur sizhunvezh abaoe an devezh D ha gwall drubuilhet eo an dud c'hoazh. Den n'eo laouen, pennoù mouzhet o deus holl. Koulskoude e ya mat an traoù gant an douristelezh, dont a ra tud a bep lec'h da welet al lec'h : touristed dedennet gant an istor pe o klask istorioù da gontañ, skiantourien hag istorourien o tont da sikour, politikourien o lavarout int fromet hag o lavarout e komprenont ar C'hallaoued, kement hag un tamm bruderezh mat evito, kelaouennerien, hag a bep seurt tud all.\nPa soñjan e reer kement a reuz evit ur savadur kozh kouezhet en e boull. Ha kement a jeu a vez graet pa vez distrujet HLMoù ? Ket, met ar volz-enor e oa.\n© 1995-2002 Nolwenn Rivière, Embannadurioù an Hemon, Skolaj Diwan, straed Gay Lussac, F-29480 ar Releg Kerhuon, Breizh, Europa.


Polarieg - Wikipedia\n(Polari,Palare, Parlary, Palarie, Palari, Parlyaree)\nKomzet e : Breizh-Veur\nKomzet gant : fed ebet\nKod SIL PLD\nAr polarieg a zo ul luc'haj diazezet diwar an Italianeg hag ar Romanieg mesket gant luc'haj al laerion. Implijet eo gant gaeed. Poblekaet e oa bet gant an abadenn skingomz Round the Horne met pelloc'h eo e orin. N'eo ket sur penaoz eo bet ganet.\nAr polarieg a zo ur meskaj eus italianeg, romanieg ha meur a luc'haj. Ennañ e kaver gerioù yidichek amprestet digant ar yuzevien o vevañ en East End, gerioù amerikan ha reoù arall implijet gant an dud drammet.\nImplijet e oa ar polarieg er marc'hadoù-pesk, er c'hoarivaoù hag en endroioù gae. Gantañ e raed da guzhañ oberiantizoù heñvelreizhel diouzh an dud arall. Krediñ a reer eo peogwir e oa bet ganet e bed ar sirk hag ar c'hoariva ma oa kalz gaeed. Ar Parlyaree, a zo tost tre ouzh ar polarieg, a zo bet implijet er foarioù adalek ar XVIIvet kantved ha komzet eo c'hoazh gant tud ar sirk e bro-Saoz ha bro-Skos. Muioc'h a c'herioù romanieg a endalc'h ar polarieg komzet er sirkoù eget an an hini impljet gant ar c'haeed.\nImplijet e vez ivez er verdeadurezh-kenwerzh ma kaver kalz gaeed.\nDiskarr[kemmañ | kemmañ ar vammenn]\nEstreget er sirkoù (ma na oa bet biskoazh liammet ouzh heñvelreizhder) e teraouias ar polarieg da vont dilezet goude ar bloavezhioù 60. Abalamour Round the Horne e oa neuze komprenet gant an holl hag an emsaverien eus ar bloavezhioù 70 a varne anezhañ dizereat.\nAdtapet diwar « https://br.wikipedia.org/w/index.php?title=Polarieg&oldid=1861236 »


Korn ar servijoù publik : un dra a‐bouez‐bras evit ar Brovidañs - Kemper (BR)\nDegemer Kemper warc’hoazh Korn ar servijoù publik : un dra a‐bouez‐bras evit ar Brovidañs\nSikour a raio ar savadur nevez-se da reiñ talvoudegezh en-dro da holl garter ar Brovidañs. Pa vo echu, emichañs, e vo e darempred gant kêr a-bezh ha sachañ a raio muioc’h a dud pa vo treuzfurmet an hent-houarn kozh en un hent glas.\nGuillaume Mengi, eilmaer karget eus ar c’hêraozañ, an endro bevañ, an hentoù, eus neveziñ kêr hag eus an takadoù glas.\nE-barzh ar strategiezh kaset da benn gantañ evit e savadurioù, an ti-kêr en deus divizet sevel ur savadur melestradurel nevez e straed ar Brovidañs. Ennañ e vo bodet meur a servij eus kêr hag ar gumuniezh hag a zo dasparzhet bremañ e lec’hioù a bep seurt.\nAr pol sport, sevenadur, bugale ha deskadurezh hag ivez servijoù diorroadur kêr, ar parkañ ha gwir ar plasoù, dasparzhet bremañ e meur a lec’h (straed Verderell, straed Brest peurgetket) a vo lojet en ul lec’h hepken a-benn nebeut.\nGant dilojadeg an tri servij-se, ha goude-se gant hini renerezh ar reizhiadoù urzhiataerezh hag an dielloù-kêr, e vo diac’hubet takadoù a-leizh. Evel-se e c’hallor sevel lojeizoù nevez e-kreiz kêr ha digreskiñ koust mont en-dro ar gumun peurgetket.\nSavet e vo ar savadur nevez e straed ar Brovidañs, e-kichen ar Cinéville. Prenet eo bet ar c’harrdi kirri kozh a zo eno gant Kêr kement ha ledanaat an dachenn ma vo ar savadur nevez.\nUr savadur diouzh ar reoladoù evit degemer an dud\nKreizenn ar servijoù publik, dezhi ur gorread plañchod 2100 m², war tri live, a zere mat ouzh mont en-dro ar servijoù a bep seurt hag ouzh ezhommoù ar c’hant gwazour bennak a zo enni. Degemet e vo an dud evel zo dleet. Savet e vo penn-da-benn diouzh ar reoladoù evit ma vo aes d’an dud dalc’het en o c’herzhed mont ha dont e-barzh.\nDoujañ a raio ar savadur nevez-se, ouzhpenn, da erbedadennoù an RT2012 war dachenn an endro : arboellus e vo a-fet energiezh evit an tommañ, ar gwentañ, an aerreizhañ, ar produiñ dour tomm hag ar goulaouiñ.\nReiñ talvoudegezh en-dro d’ar c’harter\nGant e zoare modern hag enframmet en e ardremez e kavo ar savadur-se e blas da vat e-kichen kreiz istorel Kemper.\nKemer a raio Ti ar servijoù publik e blas en ur c’harter a zo un doare dor da vont e kreiz-kêr ha degas a raio talvoudegezh dezhañ en-dro. Evit nevesaat kêr e reer labourioù er mare-mañ war ur pennad eus ar straed (eus kroashent-tro ar Gozhkêr betek ermaez parklec’h ar Cinéville). Kendalc’het e vo da adingalañ an hentoù goude-se evit disoc’hañ war un doare da adsevel penn-da-benn al lec’hioù-se hag a gas war-zu an Tog Ruz.\nAn hent glas da zont, e-kichen\nEmeur e-sell bremañ da dreuzfurmiñ an hent-houarn en un hent glas, e kenlabour gant ar C’huzul-departamant. A-benn ar fin e c’hallo an dud mont betek ar savadur-se hag ar Cinéville gant modoù mont-ha-dont dous eus Penharz ha Kerfeunteun ha liammet e vo gant ar pennad hent glas a gas war-zu Pluguen.\nDeiziataer al labourioù\nDibab an tisavour : c’hwec’hmiziad 1añ 2016\nKinnig ar rakstudiadenn diwezhañ : 2l c’hwec’hmiziad 2016\nGoulenn an aotre sevel : dibenn 2017\nDeroù al labourioù : dibenn 2018\nEchu ar savadur : deroù 2020\nDigoradur d’an dud : c’hwec’hmiziad 1añ 2020\nRakkoust hollek ar raktres (labourioù, mestroniezh al labourioù ha frejoù stag)\n4,560 milion a euroioù PTM


Ar maravedí pe maravedís ( morabatí e katalaneg) a oa ur pezh moneiz implijet e Spagn adal an XIIvet kantved betek an XIXvet. Da gentañ e oa maravedioù aour hag arc'hant, goude ne voe mui nemet ur pezh kouevr.\nPezh aour almoravid, eus Sevilla, e 1116.\nPezh a 4 morabati eus lez ar Rouaned katolik.\nOuzhpenn ar pezhioù kastilhan ha leonat e vez graet morabatí e katalaneg eus an dinar aour muzulman graet gant an Almoravided hag eus an dirham arc'hant krennamzerel. Hag ivez eus ar pezhioù aour eus an XIIvet kantved graet dindan Frederig Iañ Barbarossa, roue Sikilia.\nAdtapet diwar « https://br.wikipedia.org/w/index.php?title=Maravedí&oldid=1862534 »


Journal de Renaud Camus, dimanche 4 octobre 2020\ncréée le mardi 6 octobre 2020, 19 h 17\nmodifiée le jeudi 8 octobre 2020, 11 h 28Plieux, dimanche 4 octobre 2020, onze heures et demie du soir. À peine avais-je achevé d’écrire ce qui précède, nous écoutions à midi, aujourd’hui, l’émission de mon ~~~~~~ ~~~~ ~~~~~ ~~~~~~~~~~, ~~~~~~~~~~ ~~~ ~~~~~~~~~ ~~ ~~~ ~~~~~~~~ ~~~ ~~~~ ~~~~~~~~ ~~~~~~ ils le sont ~~~~~, ~~~~~~~ ~~~~~~~~~, ~~~~~~~ ~~~ ~~~~~~~~~, ~~~~~~~~~~~~, ~~~ ~~~~~ ~~~~~~~~~ ~~~~~~~~~~~~~~ ~~~ ~~~~~~~~~ ~~~~~~~ ~~~~~~~~~~~~ ~~~ ~~~~~ ~~~~~~~~. ~~~~~ ~~~~~~ ~~~~ ~~~ ~~~~~ ~~~~~ ~~’~~~~~~~~~ ~~’~~~~~~~~~ ~~~ son qu’il produit, ~~~ ~~’~~~~~~~~~~ ~~~~ ~~~~~~~~. ~~~ ~~~~~ ~~~~~~~~~~ ~~ ~~~~ ~~~~~ ~~’~~~~ ~~~~ ~~~ ~~~’~~~~~~ ~~~~~, ~~~ ~~~ ~~~’~~~ ~~~~, ~~~~~ ~~~~ ~~’~~~~~~~~~, ~~~~~~~~ ~~~ “~~~~~~~~”, ~~~~~ ~~~~~~~~~~~~~ en tête des ventes — ~~~~~-~~~~~ ~~~~~ ~~~~ ~~~~~~~~~~ ~~~~~~~~~~~~~, ~~~ ~~~ ~~~~~ (~~~~~~ ~~~ ~~~~~~ ~~~~~~~ ~~~~~ ~~~ ~~~~~ ~~~~~~~~~~~~~~~~). ~~~~~~~~~ ~~~~-~~~ ~~~~ ~~~ ~~~~~~ ~~~~~~~~~~~~~~ ~~ ~~~ ~~~~~~~ fou et qui, ~~~ ~~’~~~ ~~~ ~~~~~ ~~~~ ~~~~ ~~~~~~~~, ~~’~~~~ ~~~~ ~~~~~~~ ~~ ~~~ ~~~~~~ ~~~~~~~~~ ~~~~~~~~~~, ~~~~~~~ ~~~~~~ ~~ ~~~~~~ ~~~~ ~~~~ ~~~ ~~~~~ ~~~~~~~~ ~~~~~~~~~ ~~~ ~~~~~~~~~~~~ que lui : il ~~~~~ ~~~~~, ~~~~~ ~~~~ ~~~ ~~~~~~~~~~~ ~~~~~ ~~~ ~~~~~~, ~~~’~~~ ~~~~~ ~~~~~~~~~~ ~~~~~~~~~ ~~~~~~ ~~~ ~~~ ~~~~~~~~~ ~~~~~~~~~ ; ~~~ ~~~~ ~~~~~~~~~~ ~~~~~-~~~~~ ~~~ ~~~ jeunesse.\nNous ~~~~~~~~~~~ ~~~~~ encore l’op. 111. ~~~~~~ ~~~~ ~~~~~~~~~~ ~~~~~~~~~ ~~~ ~~~~ ~~~~, ~~~~ ~~~~ ~~~ ~~~~ ~~~~~ ~~~~~~ ~~~~~~~~~~~~~~~~~ ~~~ ~~’~~~~~~~~~, ~~~~ ~~~~~~~~~~ ~~~~ ~~~~~ ~~~~~~ ~~ ~~~ ~~~~~~~ ~~~~~~~~~, ~~~~~~~~ ~~~~~~~~~~~ et raciste, dirait-on, ~~~~~ ~~~~~~~~ ~~~~~~~ ~~~ ~~~~~~ ~~~~~~~~~~~~~ ~~~ ~~~ ~~~~ ~~~~~ ~~~~, ~~ ~~~~ ~~~ ~~~~~~, ~~~~~~~~~ ~~~ ~~~~~~~~~~~~~ ~~~~~~~ ~~~ ~~~ ~~~~~ ~~~~~~~~~ ~~~~~~~~ ~~~ ~~~ ~~~ sauvagerie imbécile. Ils ~~~~ ~~~~~~~~~~, ~~~~ ~~~~ ~~~ ~~~~~~~, ~~~~ ~~~~ ~~~~~~~~~ ~~~ ~~~~~~~, ~~~~ ~~~~ ~~~ ~~~~~~~ ~~~~~ ~~~ ~~~~~~~~~~~, ~~~~~ ~~~~ : ~~’~~~~~~ ~~~ ~~~~~~ ~~ ~~~~~~ ~~~~~ ~~’~~~~ Gim’s, Akhenaton, La ~~~~~~~ ~~~ ~~~~~~~ ~~~~~~~~~. ~~’~~~~ ~~~~~~~~~, ~~’~~~~ ~~~~~~~~~~~~~, ~~~~~ ~~~ ~~~ ~~~~~~~~ ~~~~~~ ~~~~~ ~~~~~~~ ~~~ ~~~~~~~~~~~ ~~~~~~~~~~~~~ ~~~ ~~~~ ~~~~~~~~~ ~~~ ~~~ ~~~ ~~~~~~~ ~~~~~~~~~~ ~~~~~ son ensemble. D’évidence ~~~ ~~~~~~ ~~~~~~~~~~~~~ ~~~ ~~~ ~~~~~~ ~~~ ~~~~~ ~~~’~~~. ~~~~~ ~~~~ ~~’~~~~~~~~~~ ~~ ~~~~~~~~~~ ~~~~~ ~~~~ ~~~~~~ ~~~~ ~~~~~ ~~~~ ~~’~~~~~~~~~~ ~~ ~~~ ~~~~~~~, ~~ ~~’~~~~~~~, ~~ ce continent colonisé ~~~ ~~~~~~~, ~~ ~~~~ ~~~~~~~~ ~~~ ~~~~~ ~~’~~~~~~~~~~~. ~~~ ~~’~~~~ ~~~~~ ~~~~~~~~~~ ~~~~ ~~’~~~~~~~~~~~~~ ~~~~~~~~~ ~~~~~~ ~~~ ~~~~~~~~~~ ~~~~~~~~~~~ ~~~ ~~’~~~~~~~~~~~~ ~~~ ~~~ ~~~~~~~~~, ~~~~ ~~~~ ~~~~~~~~~~ ; c’est qu’il était ~~~ modèle ~~~ ~~~~~~ ~~~~~~~~~ ~~~ ~~~~~~~~ ~~~ ~~~~~~ ~~~~~~~~~~~, ~~~~ ~~~~~~~~~ ~~~~~~ ~~~ ~~~~~ ~~~~~~~~~~. ~~~ ~~~~~~ ~~~~~ ~~~~~~ ~~~~~~~~~~ ~~~~~ ~~~~~, ~~~~~ ~~~~~~ ~~~~~, ~~~~~~ réduit —mais cela, ~~~~ ~~~~~~~ ~~~ ~~~ ~~~~~~~ ?\nvoir l’entrée du dimanche 4 octobre 2020 et ses 5 images dans Le Jour ni l’Heure


Aet eo Yann an Du d’an anaon – Blog Brezhoneg Bro-Vear\n16 mai 2020 Tangi Commentaires 0 Commentaire\nDimerc’her penn-sizhun an hini e oa. O tont d’ober un tamm gweladenn d’am mamm-gozh e oan. A-raok mont kuit ‘deva diskwelet din he had koko. Un tamm poan ‘deva kemeret o tigloriñ ar re-seouig hag o trempañ anezhe etre feuilhennoù paper journal. Dibabet ‘deva ar reoù vras anezhe, met ne oa ket bet aezet dezhi, d’an oad a 92 vloaz…\nHag a-greiz kaozeal e oa un deut un dra bennaket ganti evel « a’i on lunatig ! ». Sachet ma evezh war an taol, met ne oan ket sur-kaer deus ar pezh ‘ma intentet. « Goull ganti pe nompas ober ? », sell aze ar pezh ‘ma soñjet e-pad div segondenn. A-benn ar fin ‘ma kavet gwelloc’h leskel anezhi da derc’hen he c’haoz, trawalc’h ‘ma abuzet anezhi ha surtout, trawalc’h a draoù ‘ma bet serret ‘ba ma c’harned an dro-se.\nNe oan ket deut er-maez ar porzh ma welen unan bennaket o tegemenn marv Yann an Du war ma fellgomz. « Daonet ! n’eo ket posubl emezon-me… ».\nN’eo ket ‘met en deizioù war-lerc’h ‘ma gouvezet, en ur lenn ar pezh a vije embannet amañ hag a-hont diwar-e-benn, e oa marvet oc’h ober un tamm bale en Sant Kae an deiz-se, d’an oad a 82 vloaz.\nUn toullad bloavezhioù ‘oa ‘ma graet anaoudegezh gantañ, gant ur reunion delc’het en Karaez evit ar SEB, Société Ethnolinguistique Bretonne. A-baouez embann e c’heriadur diwar-benn brezhoneg Plougouskant e oa-eñ. Deus hom zu ‘mamp nevez-lañset lec’hienn Brezhoneg Bro Vear. Danvez da glakenniñ hañ kwida ! Soñj ‘meus c’hoazh ‘ma lâret dezhañ penaos, pa gleven anezhañ ‘ba RKB, e kaven e oa heñvel-eston e vrezhoneg deus an hini e oan kustum da glevet en Bear.\nN’omp ket en em welet nemeur abaoe, maluruzamant, met delc’het ‘meump d’en em daremprediñ dre internet. Ur wech an amzer e c’houllen traoù gantañ diwar-benn brezhoneg Treger, ha bep gwech e responte ac’hanon deus e wellañ. Gwechoù all eo eñ an hini a degase gourc’hemennoù dimp diwar-benn hom lec’hienn hag ar pezh a reomp. Ken ‘ma pedet anezhañ da dont da brezeg d’ar staj a oamp sañset ober e miz genver-c’hwevrer e penn kentañ ar bloaz-mañ… Re nebeud a dud eñskrivet, renket ‘ma lâret dezhañ e vije gortozet un toullad sizhunvezhioù evit propoziñ devezhioù all. « N’eo ket gwall strikt, emezon-me dezhañ, ‘to ket ‘met dont du-mañ evit an deizioù, dimp d’ober un tamm kaoz asambles ». Paour-kaezh Yann ‘na ket gallet dont, telefonet ‘na din ar beurevezh-se da lâret din ne oa ket en e charreoù. Nebeud goude e oa staget ar c’hleñved bras war ar vro, ken ‘meump ket bet an digarez d’en em welet a-benn ar fin.\nBras-minabl eo ar c’holl evit ar vrezhonegerien. N’en em rent ket kont an nen war an taol. N’eo ket ‘met un toullad devezhioù goude ‘h arri en nen da vuzuriñ ar pezh a zo aet diganimp gant marv Yann.\nDaou viz zo ‘meus staget da skrivañ geriadur brezhoneg Bear ha war-dro, diwar an danvez bet dastumet… ugent vloaz zo bremañ (ma Doue ! dont a ra an amzer…). Al lodenn vrasañ deus ma amzer libr ‘h abuzan war al labour-se. Pad a rey mizvezhioù, bloavezhioù marteze. Oberenn ur vuhez an hini a vo. Ha bemdez pa ‘n em lakan da labourat e vez geriadur Plougouskant tal-ma-c’hichen. Ha bep tro ma komañsan skrivañ ur pennad diwar-benn ar ger-mañ-ger e klaskan anezhañ ‘ba geriadur Yann da gentañ. Sachet e vez ma evezh war distagadurioù, troiennoù, sterioù na ‘ma ket taolet plê dioute betek-henn. Abominabl on rekouret gantañ. Ma ‘mije bet digarez da welet anezhañ ur wech hepken ‘ma lâret se dezhañ. Siwazh ‘meus ket bet ha ‘mo ket.\nMarvet eo Yann d’ar c’houlz ma vez ma fri sul-gouel-pemdez ‘ba e levrioù. Ne oa ket a gistion a beurunvan gantañ. Ingal zo. Pinvidik-kaer eo an danvez en enne, ha dreist-holl eo resis an distagadur ken ‘h eo. A-hed e vuhez ‘neus dastumet brezhoneg e barrouz, ha studiañ anezhañ pizh-pizh ‘neus graet. Evelton e oa Yann, sot gant brezhoneg e barrouz, ha dam da se ‘gav din en em sentemp tost an eil d’egile. Se zo kaoz ivez ‘mijemp bet bern traoù da lâret an eil d’egile, ha moarvat ‘nije roet kalz a alioù din evit skritur ma geriadur. Re diwezhat eo bremañ. Desped ‘meus.\nUr paotr plaen hag aezet, joaius ha kaozeus an hini e oa. Tout an dud ‘deus skrivet diwar-e-benn abaoe e varv zo a-unan evit deskrivañ anezhañ evel-se. Ne dislârin ket anezhe. Hag un den leun a spered, anavezet en estren-vro ha meulet e-mesk ar glaskerien. Ne oan ket a-du gant darn deus e soñjoù. E sell war dazont ar yezh da gentañ. Leskel a rin se a-gostez ha derc’hen a rin soñj kentoc’h deus al labourioù dispar ‘neus degaset d’ar vrezhonegerien : geriadurioù brezhoneg Plougouskant hag evel-just an NALBB.\nEizhtez zo, daou devezh goude e varv, e oan o lenn e c’heriadur galleg-brezhoneg a-dreuz hag a-hed. Ha ma daoulagad o kouezhañ war ar frazenn-mañ : « j’ai la vue qui baisse ay õ lunatéĝ ». Manet e oan war ma c’hemend-all. Ur pezh gle ‘mo en e geñver pa ‘mo fin gant ma labour.\nMerdi dit ha kenavo Yann.\ngs : Pa soñjan e oa e c’heriadur, nevez-embannet d’ar c’houlz-se, ganin en ospital pa oa ganet ma eil mab…\nbrezhoneg Plougouskant, Jean Le Dû, Yann an Du\nCADREN Aurélia dans Ar paotr kozh o tiroc’hal (kontadenn)


Journal de Renaud Camus, mercredi 11 janvier 2017\ncréée le vendredi 13 janvier 2017, 1 h 32\nmodifiée le samedi 14 janvier 2017, 0 h 39Plieux, mercredi 11 janvier 2017, deux heures et demie du matin. Phase d’exaltation curieuse devant ma propre peinture : en général cela ne dure pas ; et même, le ~~~~~ ~~~~~~~~, ~~~~~ ~~~ ~~~~~~~~~ ~~~ ~~~~ ~~~~~~~~~~. ~~~~~~~~~~, ~~~~~~ ~~~~~, ~~~ ~~~~~~ ~~~ témoin, j’ai une ~~~~~~~~~~~~~ — ~~~ ~~~~ ~~~~~~~~~~ ~~~~~~ ~~~~ ~~~~~~~~~, ~~~~~~~ : ~~~~~ ~~’~~~~~~ ~~~~~ ~~~~~~~~~~~ ~~~ ~~~~~~~~ ~~~ ~~~~ ~~~~~ ~~~ ~~~~~~~ ~~~ concernant\nIl ~~’~~~~~ d’Oiron, ~~~~ ~~~~~~~~~ carrée de quatre-vingts ~~~~~~~~~~~~ ~~~ ~~~~~. ~~~ ~~’~~~~ ~~~~ ~~~~ ~~~~~~~ ~~~~ ~~~ ~~~~~~~~~ ~~~~~~~~~, ~~’~~~~~~~~~ : ~~’~~~~~~~~ ~~~~~~~ ~~~~~~ ~~~~~~~~~ ~~~~~~~~~~~~ ~~~ ~~~ ~~~~~~. ~~~ ~~~~ ~~~~~~~ ~~~~~~ ~~~~~ de peindre un ~~~~~~ ~~~~~~~~ ~~’~~~ ~~~~~~ ~~~~~~ : ~~~~~~ ~~~ ~~~~~~~~ ~~~~~~~~~ ~~’~~~~~~~ ~~~~. ~~~ ~~~~~, ~~~~~ ~~~~ ~~~~~~~~~~~, ~~~ ~~~ ~~~~~ ~~~~~~~~ ~~~~ ~~~~ ~~~~~~ ~~~~~~~ ~~~~ ~~’~~~~~~ ~~~ réserve. Elle ne ~~~~~~~~ ~~~~ ~~~~~ ~~’~~~~~~ ~~~~~-~~~~~, ~~~~ ~~~~~ ~~~~ ~~~~~~~ ~~~~ ~~~ ~~~~~~~~ ~~ Plieux, ~~~~~~~~ ~~~ ~~~~~ ~~~~~~~~, ~~~ ~~~~ ~~~~~~~ ~~~~~ ~~~ ~~~~~~ ~~~~ ~~~ ~~~~~~. Il ne s’agissait ~~~~~ ~~~~ ~~’~~~ ~~~~~~~~~, ~~~~ ~~~~~~~~~~~ ~~~~~ ~~~~~~~~ ~~’~~~~~~~~, ~~~ ~~~~~~~~ ~~~~~ ~~~~~. ~~~ ~~~~ ~~~~~~~ (~~~~~~ ~~~~ ~~~~~~~~ ~~~ ~~~~~) ~~~~~~ ~~~~ ~~~ ~~~~~~~~ ~~~ ~~~~~~~ à rien, ne ~~’~~~~~~ ~~~~ ~~~~~ ~~’~~~~~~~~~ ~~~~~~~~, ~~~~~~ ~~ ~~~~~ ~~~~~~~ ~~~~~~~~~~~~~ libre.\nLe ~~~~~~ ~~~~ ~~~~~~~~ ~~~~ ~~~~ ~~~~~~~~~~ ~~~~ ~~~~~ ~~~~~~, ~~~~~~~ ~~~ ~~~~, ~~ ~~’~~~~~~~~ ~~~~~~~~, ~~~~~~ l’avoir visité et ~~~~~~~, ~~~~~~~ ~~~ ~~~~~~~~ ~~’~~~~~~, ~~~~~ ~~~~ ~~~~~-~~~~~~~. ~~’~~~~~~ ~~~ ~~~~~ ~~~ ~~~~~~~~~, ~~~~~~ ~~~~~~ ~~~ ~~~~~. ~~~~~ ~~~ ~~~~~~ ~~~ ~~~ ~~~~~ ~~~~ ~~~ ~~~~~~~~. ~~~~~~~~~~~ et vaste, il ~~~~ ~~~~~, ~~~~~~ ~~~~~~~~~~~~, ~~~~~ ~~~~ ~~~~~~~ ~~~~~~ ~~~~~~~~, ~~~~~ ~~~~~ ~~~~~~ ~~~~~~~~, ~~~~~~~~ ~~~~~~~~~~~~~ ~~~~~~. ~~~~ ~~~~~~~~~ — ~~~ ~~~~~~~~~ ~~~~ ~~~~~~~ ~~~ ~~~~~~~ ~~~ ~~~~~~ — y sont ~~~ ~~~~~~~ ~~~~~~~, ~~~ ~~~~~~~~~~~, ~~~ ~~~~~~~~~ ~~~~, ~~ ~~’~~~~~~ ~~~ ~~~~~ ~~~~ ~~~~~~~~~~~~~, ~~~~~ ~~~ ~~~~~ ~~~~~~~ ~~~ ~~~~~ ~~~ ~~~~~ ~~~~ ~~~~~~~~~ ~~~~~~~ ~~’~~~~, ~~~ présentaient comme un ~~~~~~~~ ~~~~~~~~ ~~~ ~~~~~~ ~~~~~~~~ ~~~ ~~~ ~~~~~~ ~~~~~ ~~~~~~~, ~~~~~ ~~~~~~~~ ~~~~~~~~~~~ ~~~~~ ~~~ ~~~~~. ~~~ ~~~ ~~~~~~~ ~~~~ ~~~~~ ~~~~~ ~~~~~~~~~~ ~~ ~~~~~~~, ~~~~~~~~ ~~~ crois y être ~~ ~~~~ ~~~~~ ~~~~~~~~. ~~~~~~~~~~, ~~~~~~ ~~~ ~~~~~~~~ ~~’~~~~ ~~~~ ~~~~~~~, ~~’~~~ ~~~~~~~ ~~~~~~~ ~~~~ ~~~~~~~~ ~~~ ~~~ ~~~~~~~.\nvoir l’entrée du mercredi 11 janvier 2017 et ses 2 images dans Le Jour ni l’Heure


Pajenn:Sales - Introduction d’ar Vuez devot.djvu/356 - Wikimammenn\nPajenn:Sales - Introduction d’ar Vuez devot.djvu/356\neus an ty evit partaich : ha rac-se o deveus cals ar guir santimant-mâ, penaus eo profitaploc’h devotion ar graguez d’an ty ha d’ar famill, eguet hini an ezec’h, pere o veza na choumont quet quen ordinal etouez tud o zy, ne ellont quet ivez o dressi hac o sturia quen eas er vertuz, evel ma c’hell ar graguez, pere a chom er guear peurvuia. Abalamour da-se eo e laca Salomon en e broverbou, penaus e tepand an eürusdet eus an oll tieguez diouz ar sourci hac an adres eus ar C’hreg cre hont, peveus a hini e ra ar veuleudy.\nAr Scritur er Genese a lavar penaus Isaac o velet e c’hreg Rebecca hep bugale, a bedas an Autrou Doue eviti, peautramant evel a lavar an Hebreanet, e pedas Doue vis-a-vis dezi, unan oc’h e bidi a gostez sao-heol, hac un all a gostez cuz-heol ; evelse ivez oue exaucet peden an ozac’h, oc’h e beza grêt er fæçon-se. Ar vrassa hac ar brofitapla union etre ar c’hreg hac an ozac’h, eo an hini a vez grêt en devotion santel, pe da hini e tleont en em zouguen an eil eguile peurvuia. Beza ez eus frouez, evel ma zeo ar c’hoin, pere o veza ma zint c’huero ne dint nemeur agreabl nemet e confitur, beza ez eus re-all, pere o veza tener ha dilicat ne ellont quet en em gonservi nemet confitet vent ivez, evel ma zeo ar c’heres hac an abricotet : evelse ar graguez a dle\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/356&oldid=102936 »\nKemmoù diwezhañ degaset d'ar bajenn-mañ d'an 12 Mez 2017, da 00:58.


DegemerStalLevrioùLevrioù 11-15 bloazKroaz hent\nHome / Levrioù / Levrioù 11-15 bloaz / Kroaz hent\nSellet er baner “E kornig ma c’halon” zo bet ouzhpennet er baner.\nGant ar pemp danevell-mañ e vez diskouezet ar re yaouank, 18-20 vloaz, gant o foan bevañ. Penaos kregiñ gant o buhez labour pa vezer o chom e kêr pe war ar maez ? Lod a ya war sikour ar re all, er broioù estren. Lod all a chom da straniñ gant o buhez…\n36 er stok\nKroaz hent quantity\nISBN: 9782-86824-165-8 Rummadoù : Levrioù 11-15 bloaz, Levrioù 16 vloaz ha muioc'h, Priz ar Yaouankiz Product ID: 1481\nN’eo ket ar wech kentañ dezho skrivañ evit ar re yaounak. Pe e vefent yaouank evel Moran Dipode (Brezel an Erevent, Hudour an Tour du), kozh pe koshoc’h evel Mai-Ewen (Hañvezhioù, Ur vleunienn war askell an avel, Nedeleg laouen ? …), bez’ o deus holl skrivet evit ar grennarded da-geñver ar Prizioù ar Yaouankiz.\n2012, dastumad Priz ar Yaouankiz, 64 p., ment 110×180 mm\nRoit an ali kentañ war “Kroaz hent” Cancel reply


Pete Best e 2005\nPete Best, bet ganet Randolph Peter Scanland d'ar 24 a viz Du 1941 e Chennai (Indez Breizh-Veur d'an ampoent), a zo ur soner taboulin breizhveuriat.\nBrudet-kenañ eo evit bezañ sonet gant ar strollad The Beatles e-pad daou vloavezh (adalek miz Eost 1960 betek miz Eost 1962).\nMab eo da Vona Best, bet savet ganti The Casbah Coffee Club (e Liverpool) e-lec'h ma teue The Quarrymen (anv kent The Beatles) da seniñ gwech an amzer. Daoust da bPete Best kaout e strollad e-unan (ar Black Jacks an anv anezhañ) e veze degemeret da seniñ gant The Beatles kel lies ha ma veze ezhomm. Ken ma voe kinniget dezhañ mont da Hamburg gante, d'an 12 a viz Eost 1960. Kentañ tabouliner da badout e oa bet betek ar 16 a viz Eost 1962, an deiziad ma voe erlec'hiet gant Ringo Starr da vat, dres d'ar c'houlz ma kreske muioc'h-mui brud The Beatles, siwazh dezhañ.\nAdtapet diwar « https://br.wikipedia.org/w/index.php?title=Pete_Best&oldid=1939849 »\nKemmoù diwezhañ degaset d'ar bajenn-mañ d'an 9 C'hwe 2022, da 23:53.


Pajenn:Imitation ar Verc’hes Vari.djvu/339 - Wikimammenn\nPajenn:Imitation ar Verc’hes Vari.djvu/339\nlevr iii. chab. xvi.\nEus ar breparation d’ar maro.\nOll bues ar Verc’hes a so bet eur breparation continuel d’ar maro.\nPebes meritou ne zestumas-hi qet, epad eur vues a oc’h-рen triuguent vloas, passeet oll en exerciç eus ar garantes divin.\nHe c’harantes evit Doue a gresqe da bep instant, hac en em gavas qer parfæt da heur he maro, ma varvas nebeutoc’h dre un effet a sempladures hac a vanq eus ar c’horf, eguet na reas dre un effort, dre un transport violant a garantes evit Doue.\nEne fidel, imitit ar Verc’hes-se, o consacri da Zoue an oll momenchou a eur vues pehini n’en deus qet roet deoc’h evit beza pinvidic var an douar, evit beza henoret, estimet, mæs evit er servicha ha meritout, en e servich, ar gurunen a c’hloar hac a vues eternel.\nHa pa bossedfac’h oll vadou ar bed-ma, ha pa veac’h roue var an oll boblou eus an douar, d’ar maro, petra a chomo ganeoc’h ?\nQuittât a reot tout, dre forç, ha tout a guittaio ac’hanoc’h.\nDa heur ar maro, ne chom evit oll vad nemet an bini a ves great evit Doue epad ar vues.\nAdtapet diwar « https://br.wikisource.org/w/index.php?title=Pajenn:Imitation_ar_Verc’hes_Vari.djvu/339&oldid=113591 »\nKemmoù diwezhañ degaset d'ar bajenn-mañ d'an 2 Gen 2018, da 17:40.


Traonienn an Aon mor ha lennvor Brest - An dremmvrioù - Dizoleiñ - Parc naturel régional d'Armorique\nVous êtes dans : Accueil >\tDizoleiñ >\tAn dremmvrioù >\tTraonienn an Aon mor ha lennvor Brest\nE dibenn pellañ lennvor Brest emañ traonienn an Aon a zo anezhi an aber pennañ war ar Park. Ul lec'h tremen eo, etre douaroù digompez ar menezioù Are hag ar Menez C'homm ha douaroù gounezet diazad Kastellin. Etre Landevenneg ha Pont-ar-Meilh ez eus lec'hioù levezonet gant an dour a-wechoù dous, a-wechoù sal, e-kreiz douaroù gouestlet d'al labour-douar gant testenioù deus an doareoù arnevez da labourat ha da broduiñ.\nE ardraoñ Meilh-ar-Wern, ur skluz diwezhañ a dermen al lodenn deus ar stêr Aon a zo bet kaniet. Goude Meilh-ar-Wern, e teu da vezañ brasoc'h ha ledanoc'h an elfennoù naturel : kildroennoù ar stêr, ribloù rozellek ha plantet gant gwez ...a c'heler arvestiñ deus gwelva Landevenneg.\nE Kreisteiz Lennvor Brest ar stêrioù a ya don en douaroù hag e reont aberigoù evel re ar C'hamfroud, ar Faou, pe hini Keroulle. An takadoù gleborek-se a vez levezonet gant ar mor met ouzhpenn-se, gorreadoù skedus-diskedus al lec'hidoù, ar c'horsegoù-mor, ar c'horz-mor o houlenniñ en avel ha trouz al laboused hag an amprevaned a vez e pep lec'h a ra un aergelc'h ne gaver e lec'h ebet all.\nDiabarzh lennvor Brest e sioul ar mor e-barzh ar plegoù mor pe el lennoù habask diwallet deus ar c'horvantennoù a chom en diavaez deus al lennvor.\nAr c'harzhaoueg hag ar c'hêriadennoù gant o zi savet e mein melen deus Logonna-Daoulaz pe e mein Kersanton, ar mor nepell hag ar maezioù a ya da sevel an aergelc'h a gaver e lennvor Brest lec'h ma vez kemmesket an Arvor hag an Argoad.


Brezhoweb - Wikipedia\nAn tele ’metañ e brezhoneg penn-da-benn !\nBrezhoweb a zo ul lec'hienn hag ur chadenn war ar genrouedad, ma vez skignet videoioù brezhonek produet gant Lionel Buannic produiñ pe advouezhiet gant Dizale. Savet eo bet gant Lionel Buannic e miz Kerzu 2006 evit krouiñ ha skignañ e brezhoneg.\nMeur a briz o deus resevet.\nKrouet eo bet al lec'hienn internet brezhoweb.com e miz Kerzu 2006. Er penn-kentañ e veze skignet un abadenn Webnoz bep miz. A-drugarez d'ar berzh en deus graet ar raktres kent ez eo bet diorroet ar c'hinnigoù. Goude bloaz ez eus bet kroget da skignañ tresadennoù-bev, bet advouezhiet e brezhoneg gant Dizale, ouzhpenn an abadenn viziek. Ken Tuch' eo ar sitcom kentañ produet ganto, e miz Meurzh 2008 e oa bet kroget ganti. E miz Gwengolo 2009 eo bet adframmet al lec'hienn en un doare modernoc'h. Ur sitcom nevez a zo ivez, Saga Britia e anv, hag un abadenn nevez evit ar vugale, Dibikouz. En holl e vez skignet ouzhpenn 70 eurvezh a abadennoù e brezhoneg ar bloaz gant Brezhoweb. Teir gwech ar bloaz e vez skignet filmoù hir bet advouezhiet e brezhoneg gant Dizale.\nE 2009 ez eus bet skignet un nebeud rannoù eus Ken Tuch' war Canal+ en abadenn Les Films Faits A La Maison.\nSkoazelloù arc'hant a vez resevet gant Brezhoweb a-berzh Rannvro Breizh, Kuzul-departamant Penn-ar-Bed, Kuzul-departamant ar Morbihan, hag a-berzh tiez-kêr 'zo pa reont an abadenn Webnoz.\n4 implijad a zo hag a lak al lec'hienn internet Brezhoweb da vont en-dro; klotañ a ra gant 2 bost-labour leunamzer.\n6 000 den a zeu da welet al lec'hienn bep miz ha sellet e vez ouzh ar videoioù 200 gwech an devezh. War-gresk ez a ingal an niver a sellerien. Abadennoù zo, ouzhpenn, a vez implijet er skolioù ha diskouezet d'ar vugale.\nKen Tuch' (krouidigezh)\nSaga Brittia (krouidigezh)\nShort cuts (film advouezhiet)\nPlanedenn Wenn (film advouezhiet)\nApollo 13 (film advouezhiet)\nMarc'h al lorc'h (film advouezhiet)\nAr Wagenn (Die Welle) (film advouezhiet)\nC'hoari ha Deskiñ (c'hoari skinwel)\nBrezhoweb al lec'hienn wellañ, gant France 3\nwar ar renk evit ar Celtic Media Festival\nPriz France 3 2006 evit al lec'hienn internet gwellañ e brezhoneg\nGwelout ar pennad Disprizioù\n(br)(fr) Lec'hienn Brezhoweb\nAdtapet diwar « https://br.wikipedia.org/w/index.php?title=Brezhoweb&oldid=1838988 »\nDernière modification le 13 Mez 2019, à 17:35\nKemmoù diwezhañ degaset d'ar bajenn-mañ d'an 13 Mez 2019, da 17:35.


Caradog - Wikipedia\nCaradog (e kembraeg a vremañ), pe Caradoc (ha Caradawg, Cradawg ), zo un anv-badez kembraek, a zo Karadeg e brezhoneg (ha Caratacus e latin) hag anv meur a zen.\n1.4 XXvet kantved\nCaradog ap Brân, mab Bendigeidfran, tudenn vojennel\nCaradog, anv kembraekaet Caratacos, haroz brezhon a gasas ar Vrezhoned da vrezeliñ ouzh ar Romaned war-dro ar bloaz 50 ;\nCaradog, tad Eudaf hag Elen, gwreg Macsen Wledig, en danevell Breuddwyd Macsen, stag ouzh ar Mabinogi\nCaradoc Freichfras, roue mojennel Enez Vreizh ha Letavia, roue Gwent marteze hervez an istor\nCaradocus, roue brezhon mojennel eus ar IVvet kantved,\nCaradoc, a glaskas gwallañ santez Gwenfrewi , er VIvet kantved,\nCaradog ap Meirion (730? - 798?), roue Gwynedd\nCaradog ap Gruffudd (marvet e 1081), priñs Gwent\nCaradog Llancarfan (marvet war-dro 1156), manac'h en abati Llancarfan, skrivet gantañ Buhez Gweltaz\nGriffith Rhys Jones (Caradog) (1834 - 1897), penn al laz-kanañ 'Côr Mawr', ennañ 460 mouezh (South Wales Choral Union), a c'honezas div wech ar priz kentañ e kentstrivadegoù Crystal Palace Londrez er bloavezhioù 1870.\nCaradoc Evans, skrivagner saoznek kembreat\nCaradog Prichard, barzh ha romantour kembraek\nCaradoc pe Carados an Tour Poanius, e mojennoù an Daol Grenn, a zo lazhet, war un dro gant e vreur, gant Lansalot.\nAr barzh Caradog Prichard e-barzh The Grey King, ur romant gant Susan Cooper .\nCaer Caradoc, un dorgenn anvet diwar anv Caratacus e kontelezh Shropshire.\nAdtapet diwar « https://br.wikipedia.org/w/index.php?title=Caradog&oldid=1696370 »\nDernière modification le 31 Meu 2016, à 20:07\nKemmoù diwezhañ degaset d'ar bajenn-mañ d'an 31 Meu 2016, da 20:07.


Genoù (korf) - Wikipedia\nBrastres eus genoù un den\nGenoù serr ur plac'h\nAr genoù eo anv an toull e penn an dud hag al loened hag a servij dezho da zebriñ ha da evañ, hag ivez d'ober trouz, (d'ober yezhoù a vez laret ivez), da varailhat. Dre o genoù ivez e komz an dud.\nGenaouioù eo liester an anv-kadarn-mañ.\n5 Gerioù all\nGenoù digor un aligatorig : o varailhat emañ.\nEn-dro d'ar genoù emañ an diweuz, anvet ar muzelloù ivez.\nE-barzh[kemmañ | kemmañ ar vammenn]\nTroc'hdres ar genoù\nEr genoù emañ :\ngwagrennoù an halv\nE-touez kleñvedoù ar genoù emañ :\nan eror ;\nkrign-bev ar genoù, tapet diwar vutunat.\nBezañ lous e c'henoù : distagañ komzoù gros.\nChom e c'henoù (digor) war nav eur : bezañ souezhet ken e chomer gant ar genoù digor.\nC'hoarzhin leizh e c'henoù : forzh pegement.\nMont e-barzh genoù al louarn : en em lakat en ur blegenn dañjerus.\nOber genoù : huchal.\nPilat e c'henoù : komz dibaouez.\nGerioù all zo da ober kaoz eus ar genoù hep ober an anv-se anezhañ :\nriboul ar patatez ;\nar rann: diserriñ ar rann a zo neuze kement ha komz ;\ntoull ar gevier\nAdtapet diwar « https://br.wikipedia.org/w/index.php?title=Genoù_(korf)&oldid=1773266 »\nKemmoù diwezhañ degaset d'ar bajenn-mañ d'an 20 Her 2017, da 14:58.


Pajenn:Herri - Skrituriou sakr - Exod, 1861.djvu/32 - Wikimammenn\nPajenn:Herri - Skrituriou sakr - Exod, 1861.djvu/32\nAaron : Astennit ho tourn var ar steriou, ha var ar goasiou, ha var ar guerniou, ha digasit raned var zouar ann Ejipt.\n6. Hag Aaron a astennaz he zourn var zouriou ann Ejipt, hag ar raned a bignaz, hag a c’holoaz douar ann Ejipt.\n7. Hoghen ar ghelc’herien, gant ho breou, a reaz ar memes tra, digas a rejont raned var zouar ann Ejipt.\n8. Koulskoude pharaon a c’halvaz Moïzes hag Aaron, hag a lavaraz d’ezho : Pedit ann Aotrou, evit ma plijo gant-han lemel ar raned diouz-in hu diouc’h va bobl, hag e lezinn ar bobl da vont kuit ; evit ma rai eur zakrifis d’ann Aotrou.\n9. Moïzes a lavaraz da Pharaon : Merkit d’in ann deiz ma pedinn evid-hoc’h, hag evit ho servicherien, hag evit ho pobl, evit ma vezo kaset ar raned divar ho tro, ha diouc’h ho ti, ha diouc’h ho servicherien, ha diouc’h ho pobl, ha ma choumint ebarz er ster.\n10. Pharaon a respontaz : Var c’hoaz. Ha Moïzes d’he dro : Ober a rinn, emez-han, hervez ho ker ; evit ma ouiot penaoz ann Aotrou hon Doue n’en deuz ket he bar.\n11. Ia, ar raned en em denno kuit divar ho tro, ha diouc’h ho ti, ha diouc’h ho servicherien, ha diouc’h ho pobl ; hag e choumint ebarz er ster.\n12. Neuze Moïzes hag Aaron a zeuaz kuit a zirak Pharaon ; ha Moïzes a griaz etrezeg ann Aotrou divar-benn ar bromessa en devoa great da Pharaon d’he zilivra diouc’h ar raned.\n13. Hag ann Aotrou a reaz ar pez a c’houlenne Moïzes ; ar raned a oa enn tiez, er c’heriou, hag er parkeier a varvaz.\nAdtapet diwar « https://br.wikisource.org/w/index.php?title=Pajenn:Herri_-_Skrituriou_sakr_-_Exod,_1861.djvu/32&oldid=114958 »\nKemmoù diwezhañ degaset d'ar bajenn-mañ d'an 5 Ebr 2018, da 10:56.


Wikipedia:Rummadiñ - Wikipedia\n(Adkaset eus Skoazell:Rummadoù)\nKavet e vo amañ un nebeud kuzulioù ha mennozhioù evit sevel rummadoù.\nDa betra servij rummata[kemmañ ar vammenn]\nPenaos rummadiñ en un doare efedus[kemmañ ar vammenn]\nSellet ma 'z eus dija rummadoù a glot gant dodenn ar pennad.\nKrouiñ rummadoù resis ha sklaer.\nLakaet e vez ar rummadoù el liester war ar wikipedia brezhonek (ur bennaenn ofisiel eus ar wikipedia brezhonek eo ar reolenn-mañ): Rummad:Strolladoù sonerezh rock, Rummad:Amprevaned ha ket "Rummad:Strollad rock" pe "Rummad:Amprevan", da skouer.\nNe dalv ket ar reolenn-mañ evel-just pa reer dave d'un dra resis, d'ur stroll, d'ur mennozh difetis, hag all : Rummad:Eil Brezel-Bed, Rummad:Sokialouriezh, h.a.\nMar kavit ur rummad enni ouzhpenn 100 pennad e talvez moarvat ez eo ret krouiñ is-rummadoù.\nDre vras ez eo gwelloc'h chom hep lakaat ur pennad en ur rummad hag unan (pe meur a hini) eus e is-rummadoù.\nLec'hiadur ar merkerioù rummadoù[kemmañ ar vammenn]\nEz-teknikel e c'heller lakaat ar merker el lec'h ma vez c'hoant war ar bajenn (penn-kentañ, kreiz, dibenn): krouet e vo ar rummadoù en hevelep doare. Da ziwall zo avat: lakaat ar merkerioù e penn-kentañ pe e kreiz ar bajenn a grou linennoù gwenn ouzhpenn. Ouzhpenn-se n'eo ket gwall bleustrek. Kuzuliet eo eta :\nstrollañ merkerioù ar rummadoù e dibenn ar bajenn ;\nlakaat ul linenn wenn a-raok ha war-lerc'h ar merkerioù rummadoù.\nKemeromp skouer ar c'hazh :\nAdtapet diwar « https://br.wikipedia.org/w/index.php?title=Wikipedia:Rummadiñ&oldid=1541271 »\nKemmoù diwezhañ degaset d'ar bajenn-mañ d'an 29 Du 2013, da 18:20.


merc’hed – Radio Kerne\nSportourezed re c’hour\nDirenket eo tud ar sport gant ar merc’hed hiperandrogen.\nAn atletourezed re uhel o feur a destosteron a vo ret dezhe kavout un diskoulm gant o medisined, a-hent all ez int e riskl da vezañ berzet da gemer perzh er c’hevezadegoù atleterezh.\nBlues ar Merc’hed\nEn abadenn-mañ ‘vez kaoz deus Blues ar merc’hed (disheñvel e demoù deus hini ar baotred) ha deus ar c’hanerezed Blues er bloavezhioù 1920 ha 1930 er Stadoù-Unanet. 50 bloaz goude fin ar sklaverezh eno, e komz ar Blues deus frankiz pennañ nevez an dud du : ar frankiz en o darempredoù personel ha seksel. Ar pezh a ziroudenne deus gizioù ar mare, a gomze deus karantez en un doare idealizet. Darempredoù maez-eured, ar feulster-ti, an darempredoù berrbad, an heñvelrevelezh… setu lod deus an temoù nevez a voe degaset gant Blues ar merc’hed.\nPennad-kaoz etre Morgane Bramoulle ha Metig Jakez-Vargas.\nSavet eo bet an abadenn diwar ur destenn skrivet gant Angela Davis : “I used to be your Sweet Mama” tennet deus he levr Blues legacies and Black Feminism. (“Kustum e oan bezañ da vammig flour” – Herezh ar Blues hag ar Feminism du)\n“Piz-bihan ha sardin !”\nUn uzin e Kloar\nMarie-Thérèse Guillou ha Marie-Louise Scourzic a laboure e uzinoù Molan gwechall. Ganto e vo klevet ur frapad istorioù diwar-benn o labour hag o buhez en uzin : renkañ boestoù sardin, “boulhottiñ” piz-bihan, ar sindikadou, an eurioù-labour …\nUn abadenn gant Benjamin Bouard.\nUn devezh ‘kastiñ’ e Douarnenez\nKasting a oa e Douarnenez d’an 3 a viz Du : ar gompagnunezh Paritito a zo war glask teir c’homedianez evit ar pezh-c’hoari “Privezioù publik” a glevimp hiroc’h diwar e benn e tro miz Mae 2015. Evit poent ez eo dija un digarez brav da chom o kaozeal gant komedianezed liesseurt. Perak e faot dezhe c’hoari? Petra a vez degaset dezhe dre an teatr? Penaos eo en em ginnig en ur c’hasting ? Gant Géraldine, Bleuenn, Mélanie, Tifenn, Maï, Annaëlle, Nolwenn\nAdkroget ganti #13\nWar-eeun eus ar festival Cours et Jardins


Hent ar Seiz - Wikipedia\nHent ar Seiz\nHent ar Seiz a vez graet eus an hentoù darempredet gant karavanennoù marc’hadourien a zegase seiz ha produioù all eus Sina da Europa en Henamzer hag er Grennamzer. Degaset eo bet an termen Hent ar Seiz gant Ferdinand von Richthofen.\nPa gomzer eus Hent ar Seiz, e soñjer alies en hent pennañ, boasañ, a gase eus Xi'an (a oa kêr-benn Sina gwechall), dre Lanzhou, Wuwei ha Zhangye betek Dunhuang ; eno e oa rannet etre hent an norzh ha hent ar su a yae o-daou hebiou dezerzh Taklamakan a-raok dont da unaniñ en-dro e Kashgar ha kas dre Samarkand, Buc’hara, Tehran betek Antioc’heia (hiziv Antakya), war aod ar Mor Kreizdouar.\nDre Hent ar Seiz e veze kaset marc’hadourezh evel ar seiz pe c’hoazh ar spisoù, ar gwer pe ar porselen. Ha dre an hent-se, ha dre ar c’henwerzh, e voe skignet relijionoù ha sevenadurioù. Evel-se e voe tizhet Sina ha Japan gant ar voudaegezh. Dre an hent-se ivez e voe ledet kredenn gristen Nestorius betek kêr-benn Sina ar mare-hont, evel m’eo bet diskouezet deomp gant enklaskoù henoniourien e Xi'an. Gant an hent-se eo deuet ar paper hag ar poultr betek ar broioù arab, hag alese, goude-se, betek broioù Europa.\nAbalamour da gemmoù an hin ha d’ar brezelioù, hag abalamour dreist-holl ma voe kavet gwelloc’h mont dre hentoù mor, goude ergerzhadegoù ar Spagnoled hag ar Bortugaliz, e voe kollet talvoudegezh ha pouezusted gant Hent ar Seiz goude ar XVvet kantved. Bremañ eo deuet da vezañ un hent darempredet gant touristed.\nHent nevez ar seiz[kemmañ | kemmañ ar vammenn]\nAn hent kenwezh nevez-mañ etre Europa hag Sina zo ur raktres ramzel dispaket gant ar gouarnamant sinaat e diskar-amzer 2013, dindan prezidantelezh Xi Jinping. Kalz danadeilad a zo o vezañ savet e 68 bro disheñvel : gourhentoù, hentoù-houarn, porzhioù hag all.\n↑ Hent ar Sidanerien, e Geriadur Vallée.\nAdtapet diwar « https://br.wikipedia.org/w/index.php?title=Hent_ar_Seiz&oldid=1867381 »\nKemmoù diwezhañ degaset d'ar bajenn-mañ d'an 7 Meu 2020, da 15:21.


Pajenn:Marrec - Doctrin ar guir Gristen.djvu/364 - Wikimammenn\nPajenn:Marrec - Doctrin ar guir Gristen.djvu/364\nmerq pehini a zervich da ziffaranti ur c’hristen eus an ini ne dê quet. Ar gonfirmation a imprim ive ar c’haracter pe ar merq a zoudard da Jesus-Christ, hac a ro da anaout ar re o deus recevet ar sacramant-ma eus ar re n’o deus quet. An urz a imprim ar merq pe ar c’haracter a velec, hac a zervich da ziffaranti ministret an Autrou Doue diouz an dud-all. Ne veler quet ar c’haracteriou pe ar mercou-ma ; mæs Doue o guel hac o c’honsidero un deiz evel mercou-bras a silvidiguez, pe a zaounacion.\nE pep-unan eus ar zacramanchou e tleomp diffaranti principalamant pevar zra : ar vatier, ar furm, ar ministr hac an amzer e pehini eo bet instituet. Er vadiziant, ar matier eo an dour, hervez ar c’homzou-ma eus hor Zalver : den na ell antren e rouantelez an êe, nemet goude an eil guinivelez pehini a recever dre’n dour ha dre’r Speret Santel : nisi quis renatus fuerit ex aqua et Spiritu Sancto, non potest introire in regnum Dei . Er gonfirmation, ar vatier eo an onction a ra an escop gant an oleo sacr hac an asten a ra d’e zaouarn var ben ar re a dle beza confirmet : tunc imponebant manus super illos et accipiebant Spiritum Sanctum . E sacramant an auter, ar bara hac ar guin eo a so ar vatier, o veza ma en em zervichas ive hor Zalver anezo : accepit panem… accepit calicem … Pec’hejou, ar pænitant hac e c’hlac’har da veza o c’hometet, a zo ar vatier er zacramant a binigen : peccata et actus pœnitentis\nAdtapet diwar « https://br.wikisource.org/w/index.php?title=Pajenn:Marrec_-_Doctrin_ar_guir_Gristen.djvu/364&oldid=100205 »


Keuz (boued) - Wikipedia\nKeuzioù a bep seurt\nAr c'heuz (gerioù all : formaj ha fourmaj) a zo ur boued fardet diwar al laezh pe diwar an dienn. Meur a seurt keuz zo, hervez al laezh, ha dreist-holl hervez al loened bronnek a vager a-ratozh evit o laezh : saout, givri, deñved, kezeg, kañvaled, dremedaled, yaked, lamaed hag all.\nTostaat a reer ar ger keuz eus ar wrizienn indezeuropek kwat a dalv kement ha goiñ (latin : caseus, kembraeg : caws, kerneveureg : keus, kes). Ar ger fo(u)rmaj a zeu eus al latin formaticum (= moul) dre ar galleg kozh formage.\nFardañ keuzioù[kemmañ | kemmañ ar vammenn]\nPeurliesañ e vez fardet ar c'heuzioù gant al laezh kaouledet, met meur a zoare-ober a zo.\nTommet e vez al laezh kaouledet ha lakaet da c'hoiñ pe ne vez ket. Ma vez lakaet da dommañ e ya ar c'heuz da galetaat.\nDizourañ al laezh kaouledet a c'heller ober pe chom hep ober.\nTanavaat al laezh kaouledet a c'heller ober.\nGwaskañ al laezh kaouledet a c'heller ober.\nLakaat al laezh kaouledet en ur moull) a c'heller ober.\nHervez an doare-ober e c'heller fardañ :\nkeuzioù blod o zoaz (keuzioù fresk) ;\nkeuzioù kalet o zoaz ;\nkeuzioù gwasket blod o zoaz (reblochon) ;\nkeuzioù gwasket kalet o zoaz (comté) ;\nkeuzioù louedet o c'hreun ;\nkeuzioù brizh o zoaz (roquefort).\nKeuz Breizh[kemmañ | kemmañ ar vammenn]\nGwelout ar pennad Keuzioù Breizh.\nUn nebeud skouerioù :\nToma ar Menez Are\nAdtapet diwar « https://br.wikipedia.org/w/index.php?title=Keuz_(boued)&oldid=1984494 »\nKemmoù diwezhañ degaset d'ar bajenn-mañ d'an 3 Ebr 2022, da 16:27.


Degemer al lec’hienn > C’hoariva > Keloù > Strollad liseidi Diwan 2016 : Etre Karaez ha ront\nStrollad liseidi Diwan 2016 : Etre Karaez ha ront\nEtre Karaez ha ront, setu anv strollad berrbad liseidi Diwan evit 2016 hag a ginnigo un arvest gouestlet d’ar vugale. Bep bloaz e vez krouet ur pezh-c’hoari gant ar c’hentaidi dezho da vont ar bloaz war-lerc’h e ginnig e skolioù Breizh. A benn nebeut eta ez aimp da redek bro evit kinnig o fezh-c’hoari nevez "Fulor ruz ha c’hoarzh glas".\nUn dek skoliad bennak o deus pleustret gant harp Paskal Cariou hag o c’helenner Yann-Fañch Jacq.\nDiverradenn ar pezh-c’hoari :\nSchtroumpfed ruz. Schtroumpfed glas. Un teñzor.\nUr wech e oa, ur wech ne oa ket met ur wech e oa memestra, daou strollad schtroumpfed enebourien : unan ruz, unan glas.\nUn deiz e kav ar Sctroumpf Bras ul levr. Ul levr a vez anv enno eus un teñzor da zizoloiñ. Peadra da lakaat da greskiñ an enebiezh etrezo. Met evit dont a-benn e ranko dezho talañ ouzh dañjerioù ha riskloù zo. Ha gant piv ez aio ar maout ?


Pajenn:Koñchennoù eus Bro ar Ster Aon.djvu/56 - Wikimammenn\nPajenn:Koñchennoù eus Bro ar Ster Aon.djvu/56\nevelato, rak soñjal a raent e vije o mibien eur gurunenn gaer d’ezo eun deiz er Baradoz.\n…Eun nozvez ma edont o varvailhat, e-tal an tan, ennañ eur penngos dero ha sklosou lann, gwreg Laou a lavaras :\n« Klev, va mignon : eur soñj a zeu d’in. Ma ’z afes da Bleiben da werza ar Velen ? Petra ’lavarez ? An Duez a zo eur vat a vuoc’h hag a ro laez kement ha teir-all. Amann a-walc’h hor bezo diganti he-unan. Ha neuze, perak labourat evit ar re-all ? Hor bugale, siouaz ! n’eus chomet nikun ebet anezo ganeomp. Diaes eo bet d’am c’halon, met p’eo gwir eo bet fellet gant Doue, n’hon eus ket da sevel en e enep. »\n« O ! nann, ha kavout a raimp anezo dizale. »\n« Ya, mignon. Ma eta, ha ne vefe ket mat divec’hia pelloc’h hon divrec’h paour ? N’eo ket labour a vanko d’eoc’h evit-se : eun dra bennak a vezo atao da zresa. Ha ni a vezo muioc’h a ze an eil gant egile. Petra ’soñjez ? »\n« Warc’hoaz kenta ez in neuze. »\n« Mat. »\nAntronoz, Laou d’ar marc’had. Ne oa ket krog an heol c’hoaz da suna ar gliz a lintre, o luskellat, war ar geot laouen. Sin ar groaz avat en devoa lakaet Laou en e gerc’henn.\nMet ar paour-kaez anezañ ! n’en deus ket soñj ken. Ha n’eo ket deiz ar foar eo a oa. D’ar merc’her edod, ha da veurz eo a veze marc’had e Pleiben.\nRak-se Laou ne gavas den da brena e vuoc’h digañtañ.\n« N’eus droug ebet, » emezañ. « Ha petra goude ? N’em eus nemet distrei d’ar gêr, ha me a gav d’in na vezo ket hiroc’h an hent eget pa edon o tont. Ar Velen a vezo lakaet adarre en he c’hraou ouz he strapenn hag he nask, eun dornad brug dindani, eur vriad foenn en he rastell gant eur voetrabezenn drailhet bennak, hag echu va zamm tro kuit a chalamant. N’em bezo nemet dont en-dro a-benn an trede meurz, hep beza paket er wech-se avat. »\n(Setu aze eun den ha n’eo ket nec’het avat ! a vezo lavaret marteze. Ma ! selaouit c’hoaz.)\nHa Laou en hent, goude eur bater e-tal ar Groaz vras ha goude beza diwisket e dog da sant Jermen benniget, ha graet sin ar groaz dirak Kroaz an Holen. Hag heñ kuit eus al leurgêr.\nO tiskenn an hent kalet anvet bremañ hent ar Vered, e dreid brevet a loc’h war e lerc’h.\nAdtapet diwar « https://br.wikisource.org/w/index.php?title=Pajenn:Koñchennoù_eus_Bro_ar_Ster_Aon.djvu/56&oldid=146681 »\nKemmoù diwezhañ degaset d'ar bajenn-mañ d'an 27 Her 2018, da 10:52.


LibreOffice 3.3.2 e brezhoneg\nLibreOffice a gemer plas OpenOffice.org a oa bet troet gant an Drouizig ivez. Un heuliad burevek eo LibreOffice. Digoust eo. Savet eo bet gant The Document Foundation.\nPetra a ginnig LibreOffice deoc'h ?\nWriter eo ar meziant da skrivañ testennoù (kewerier testennoù) e-kreiz LibreOffice. Gantañ, savit testennoù a bep seurt : lizhiri, danevelloù, levrioù. Enlakait skeudennoù, diervadoù enno. Barrek eo da grouiñ krennvaoù pe venegvaoù emgefreek. Ur geriadur da reizhañ ho skridoù a vez enporzhiet ivez. Galloudezh Writer a vasto hoc'h ezhommoù holl a-fet labour skrivañ.\nImpress eo an doare aesañ da sevel kinnigadennoù liesvedia efedus. Bliverezhioù kaer hag efedoù arbennik dreist ho lakay da grouiñ kinnigadennoù o neuzioù micherel a zedenno evezh hoc'h arvesterion.\nDraw a ro tro deoc'h da sevel diervadoù ha brastresoù diwar netra. Ur skeudenn a dalv muioc'h eget kalz gerioù, neuze grit gant boestoù ha diervadoù. Skeudennoù dialuskel mod 3M a vez savet gant Draw ivez.Ouzhpennañ efedoù arbennik, n'eo ket diaes.\nBase eo stlennvon LibreOffice. Gant Base e vez enkorfet frammadoù ho stlennvonioù. Labourat a ra gant MySQL, PostgreSQL pe Microsoft Access ha kalz tarzhioù all. Krouet e vez stlennvonioù galloudus, enno skridfurmoù, danevelloù, gweloù hag azgoulennoù.\nMath eo embanner skridoù jedoniezhel LibreOffice. Bommoù jedoniezhel, kimiezhel, tredanel a vez skrivet aes. Ataladoù skiantel a vez skrammet buan gant un doare skrivañ skouerikaet, betek an ataladoù kempleshañ.\nUr mollad da grouiñ restroù mod PDF a ginnig LibreOffice ivez. Gant teulioù mod PDF e vez kinniget skridoù kemplezh a bep seurt aes da lenn gant an holl reizhiadoù korvoiñ pe dost.\nLibreOffice a roio tro deoc'h da labourat e brezhoneg gant ur meziant galloudus ha stabil. An heuliad burevek nemetañ troet e brezhoneg eo LibreOffice.\nGraet eo bet labour treiñ LibreOffice gant skipailh an Drouizig.\nKavet e vo ur roll gerioù amañ\nStaliañ LibreOffice e brezhoneg\nGant LibreOffice ez eo aes da zibab yezh ar c'hetal.\nKit amañ : http://www.libreoffice.org/download/\nDibabit : LibO_3.3.2_Win_x86_install_multi.exe 214 MB\nE galleg e vo graet ar staliañ.\nUr wech pellgarget, lañsit ar staliañ gant an doare personelaet\nWar ar voestad emziviz, pouezit war groaz "Module de prise en charge linguistique".\nDiskennit betek brezhoneg, klikit war ar groaz ruz ha diuzit "Ce composant sera installé..."\nGrit heñvel evit ar yezhoù all a fell deoc'h kaout.\nPeurechuit ar staliañ.\nLañsit LibreOffice ha diuzit un doare restr. Testenn da skouer.\nUr wech digoret ur restr nevez, pouezit war :\nOstilhoù/Outils > Dibarzhioù/Options\nWar ar voestad e welot :\nPouezit war Yezhoù/Langues ha dibabit ar yezh a blij deoc'h.\nRet e vo adlañsañ LibreOffice kent kaout ar c'hetal gant ar yezh dibabet.


8vet Challenge Douar Alré Sobhi Sport 2018 - Ti Douar Alre\n26 Genver 2018\n8vet Challenge Douar Alré Sobhi Sport 2018\nGet devezh Pleuwigner e kroger, a-c'houde tost 30 vlez 'zo bremañ, prantad redadegoù àr-droad aozet àr un dachenn digor er Mor-Bihan. Oc'hpenn 300 redour prest da redek a-hed 10 km eo en gortoz Jean-Pierre, Thierry hag o bare aozerion a volontez vat a welet tolpet àr al linenn da 3e ha kart gm. Ur sachad hag a gonto evit challenge Douar Alré Sobhi Sport savet àr zouar Alre. « Evit an 8vet blezad e vo 12 sachad, 25 redadeg lec'hiet e-barzh 11 kumun àr ar 24 a zo e-ser AQTA, ar gumuniezh kumunioù. Kement-se aozet get harp ar gumuniezh kumunioù, hini holl strolladoù rederion Douar Alre, hini embregerezhioù ha kevredigezhioù evel Sobhi Sport ha Runners Bzh a-fet an aoziñ, banniñ an disoc'hoù hag all», eme André Arhuéro, kenurzhier ar challenge.